ועדת הפנים ואיכות הסביבה, כנסת 15, פרוטוקול מספר 26, 1999-11-10 09:00

דוד אזולאי: בוקר טוב וחודש טוב לכולם.

דוד אזולאי: היום ראש חודש כסלו.

דוד אזולאי: אני פותח את הישיבה.

דוד אזולאי: ביקשתי לקיים היום דיון על פעולות המיסיון בעקבות הצעתו של חבר-הכנסת מאיר פרוש בכל מה שקשור למיסיון.

דוד אזולאי: הדיון הזה הופך מיום ליום להיות יותר אקטואלי וממשי, כאשר ידוע שמדינת ישראל מהווה מרכז דתות, מהווה כר נרחב לפעילות מיסיונרית ולקראת שנת ה2000- חל מהפך בהיקף הפעילות של הקבוצות המיסיונריות.

דוד אזולאי: לא שעד היום הם לא עסקו בפעילות, הם עסקו בפעילות אבל ככל שאנחנו מתקרבים לשנת ה2000- הפעילות הולכת ומתגברת והיא הופכת לסכנה של ממש.

דוד אזולאי: מדובר באלפי צעירים ובני נוער שמהווים יעד לפעילות המיסיונרית ברחבי הארץ.

דוד אזולאי: אם עד היום היה מדובר על כל מיני מקומות נידחים, שבהם התקיימה הפעילות המיסיונרית, הרי שלצערי הרב אנחנו עדים לאחרונה לפעילות בלב לבה של המדינה, בכל מיני מרכזים גדולים, אם זה בתל-אביב ואם זה בירושלים או בטבריה, ממש בערים גדולות בארץ והרשימה היא ארוכה.

דוד אזולאי: מדובר כאן בשידול להמרת דת באופן גלוי ובעיקר בני נוער הוא מוקד פעולה פורה למיסיונרים.

דוד אזולאי: לצערי הרב, נתקלתי, נתקלתי בכמה משפחות, ודאי נשמע על כך מכל מיני גורמים, פשוט טרגדיה בבית כתוצאה מהפעילות המיסיונרית הזאת.

דוד אזולאי: על פי דיווחים שיש בידי, למעלה מ24- אלף יהודים אבדו לעם ישראל בפעילות הזאת, והרושם שמתקבל כאן הוא שמדינת ישראל מחרישה ולא נוקטת בשום פעולה כנגד אותם עבריינים.

דוד אזולאי: יש לי אכזבה גדולה ממשטרת ישראל על כך שאינה מגלה נחרצות ופועלת למנוע את התופעה המבישה הזאת.

דוד אזולאי: אחר-כך ארצה לשמוע מנציג המשטרה כמה כתבי אישום הוגשו עד היום כנגד האנשים האלה, אם בכלל.

דוד אזולאי: אני מחכה גם לנציגת משרד המשפטים כדי לשמוע ממנה האם יש איזושהי הנחיה של משרד המשפטים לא להגיד כתבי אישום כנגד האנשים האלה.

דוד אזולאי: בכל אופן, אני פונה מכאן בקריאה לכל אלה שעוסקים בתיירות לקראת שנת 2000 - אנחנו מברכים, אנחנו רוצים תיירים, אבל אנחנו לא מוכנים שבחסות שנת 2000 ובאמצעות הבאת תיירים לארץ תהיה כאן פעילות מיסיונרית כנגד בני נוער, כנגד משפחות מצוקה.

דוד אזולאי: אני חושב שהגיע הזמן שאנחנו, כמדינת חוק, נפעל על פי החוק ולא ניתן לאנשים לבוא לכאן במטרה לפגוע בעם ישראל ולגרום לכך שמשפחות רבות וטובות, לצערי הרב, נפגעות כתוצאה מפעילות מאוד מסיבית של אותן קבוצות שפועלות בתוך עם ישראל.

דוד אזולאי: היות שחבר-הכנסת מאיר פרוש הוא מגיש ההצעה, אני מבקש ממנו להציג את הדברים.

דוד אזולאי: בבקשה, הרב פרוש.

מאיר פרוש: היום לפני ארבעה חודשים, בראש חודש אב, העליתי את הנושא הזה במליאה, וזה לאחר שביקרתי יומיים קודם במשרדי "יד לאחים" בבני-ברק ושם צפיתי בסרט וידיאו.

מאיר פרוש: אני מקווה שהם הביאו היום את הסרט זה לפה והחברים יראו את זה.

מאיר פרוש: אני הזדעזעתי לראות את מה שראיתי בסרט הוידיאו, דבר שקרה מספר ימים לפני שהעליתי את הנושא הזה כהצעה לסדר היום - הטבלה המונית, אפשר לקרוא לזה, בחוף כינרת.

מאיר פרוש: נושא ההטבלה לנצרות נידון לא פעם אחת במליאת הכנסת.

מאיר פרוש: ממשלת ישראל, ואני לא יכול לומר אם ממשלה זו או אחרת, אני חושב שגם ממשלת ימין וגם ממשלת שמאל, אף פעם לא טיפלו בנושא הזה בצורה יותר מעמיקה ויותר שורשית כדי למנוע את הבעיה הזאת.

מאיר פרוש: אני חושב שמדינת ישראל היום היא אולי בראש סולם המטרות של הארגונים המיסיונריים, מכיוון שיש מה לעשות פה בארץ מבחינתם.

מאיר פרוש: לקבוצות שעוסקות בעניין הזה יש גם כוח פיננסי גדול.

מאיר פרוש: כפי שנראה יש להן תקציב של מיליוני דולרים וגם כוח ארגוני ותעמולתי.

מאיר פרוש: יש בארץ 38 קהילות של מה שמכונה "יהודים משיחיים", שפרוסים ברחבי המדינה והם פועלים בקרב האוכלוסיה היהודית.

מאיר פרוש: הם פועלים בקרב אוכלוסיה חלשה יותר, ואני לא רוצה להיכנס עכשיו להגדרה מה נקרא אוכלוסיה חלשה יותר, אבל אוכלוסיה שפחות קשורה למסורת מסיבות כאלה ואחרות, כאלה שיש ספק ביהדותם, בקרב בני נוער חלשים.

מאיר פרוש: אני חייב לומר, בחוק העונשין, בסעיפים 174 ו368-, המחוקק הטיל עונשי מאסר וקנסות על מי שמפתה אדם להמיר את דתו, על מי שעורך טקס להמרת דת של קטין.

מאיר פרוש: אבל עד כמה שידוע לי, כל התלונות שהוגשו עד היום, לא נעשה איתם דבר או כמעט לא נעשה איתם דבר.

מאיר פרוש: אולי חשוב לשמוע מה משרד המשפטים טוען בעניין הזה.

מאיר פרוש: לפי עדות שאמר לי הרב ליפשיץ, שהוא ראש ארגון "יד לאחים", הוא עצמו לא אחת נחקר במשטרה על זה שהוא, כביכול, מארגן יהודים שמוחים נגד הפעולות של המיסיון.

מאיר פרוש: אני חושב שאסור לנו כמדינה לאפשר לדבר כזה שיפעל בשיטתיות.

מאיר פרוש: כפי שאמרתי, יש פה קבוצות של "יהודים משיחיים" שמפתים יהודים להמיר את דתם.

מאיר פרוש: אני חושב שאנחנו, כנציגי ציבור, בהחלט יכולים לומר שמדובר פה אולי באיזשהו טירוף דעת של מדינה.

מאיר פרוש: רואים מה שעושים עם בני הנוער ואנחנו שותקים.

מאיר פרוש: זה עובר בצורה כל כך שקטה ואף אחד לא פוצה פה ומצפצף.

מאיר פרוש: המיסיונרים יכולים לעשות ככל העולה על רוחם, וכפי שאמרתי הם עושים את זה עם הרבה כסף , ואנחנו אנא באים?

דוד אזולאי: הרב פרוש, אני רוצה להגיד לך שבשבוע שעבר סיירנו בלוד וראינו שם איך מוכרים סמים לאור היום לבני נוער.

דוד אזולאי: וכאן אנחנו שומעים איך לוקחים נוער לשמד.

גדעון עזרא: אתמול היתה כתבה בטלוויזיה על הנושא הזה.

גדעון עזרא: המכתבים שלך גם יפים מאוד.

דוד אזולאי: אני מצטער לעשות את ההשוואה, אבל כנראה שאין לי ברירה.

דוד אזולאי: אני שואל: איפה המשטרה כאשר בני נוער לוקחים סמים לאור היום?

דוד אזולאי: מיסיונרים מטבילים יהודים לנצרות לאור היום, בלב לבה של מדינת ישראל?

דוד אזולאי: לאן אנחנו מגיעים, רבותי?

מאיר פרוש: פניתי באחת ההזדמנויות לפרופסור אמנון רובינשטיין, כיושב-ראש ועדת החוקה, ושאלתי אותו מה עושים בדבר הזה?

גדעון עזרא: אנחנו מוכרחים לשמוע מה הצד השני אומר וגם לקבל דוגמאות.

דוד אזולאי: חבר-הכנסת גדעון עזרא, אני מבטיח לך שתשמע את כולם.

דוד אזולאי: הרב שטיגליץ, בבקשה.

זאב שטיגליץ: אני רוצה, קודם כל, קצת להחריף את נסיבות הבעיה.

זאב שטיגליץ: זה לא רק בני נוער.

זאב שטיגליץ: נכון שבני נוער עוסקים בחיפוש עצמי והם מגיעים לכל מיני מקומות מתוך סקרנות.

זאב שטיגליץ: פה דיברו על 30 וכמה קהילות משיחיות, הקהילות המשיחיות מונות יותר.

זאב שטיגליץ: מספר המקומות שהקהילות המשיחיות פועלות פה בארץ הוא 56 מקומות, כשלמחרת יום כיפור הם פתחו בסיור של שלושה ימים לעוד 14 מקומות נוספים, כשאחד המקומות הוא בני ברק, לא פחות ולא יותר.

זאב שטיגליץ: זאת אומרת היעד שלהם הוא גם הציבור הדתי לכל סוגיו, לא רק המסורתי או החילוני.

זאב שטיגליץ: זה נכון שבני נוער הם יותר מחפשי דרך, אבל היום כשיש לנו הרבה מובטלים, הרבה אנשים שנמצאים בשלבי משבר, הם גם מחפשי זהות.

דוד אזולאי: מה אתם עושים?

גדעון עזרא: אל תטיף לנו מוסר.

זאב שטיגליץ: לא הטפתי מוסר, רק תיקנתי את הנקודות, את המספרים, שיידעו שמדובר בערים.

זאב שטיגליץ: בירושלים יש למעלה מעשר קהילות, בתל-אביב יש כמה קהילות.

גדעון עזרא: מה זה קהילה?

זאב שטיגליץ: קהילה זה החל ממספרים בודדים, מספר אנשים במקום, וכלה במאות.

זאב שטיגליץ: יש קהילה בירושלים, ברחוב מימון 24.

זאב שטיגליץ: ברוך מעוז שנמצא פה, יושב-ראש ועד הפעולה, גם הוא מקהילת "חסד ואמת" בראשון לציון.

זאב שטיגליץ: יש לו גם את הוצאת הגפן, שבה הוא מוציא מיליוני ספרים, והספרים האלה הם ספרים של שיכנוע לאמונה באותו האיש, בישו.

זאב שטיגליץ: יש להם את קהילת הנביאים, ברחוב הנביאים 56 בירושלים, יש להם מדרשה משיחית.

זאב שטיגליץ: הם מגיעים היום לכל מקום, הם גם מתברגים בכל מקום.

זאב שטיגליץ: יש ביניהם מורים בבתי הספר.

זאב שטיגליץ: אז מה, הוא לא יטיף?

זאב שטיגליץ: בדרך כזאת הוא יטיף.

זאב שטיגליץ: הם מגיעים לכל מקומות הבילוי, לכל הפסטיבלים, פסטיבל ערד, עכו, כרמיאל, צמח.

זאב שטיגליץ: הם מגיעים בכל מיני צורות.

זאב שטיגליץ: היום הרי דיברתם פה על סמים.

זאב שטיגליץ: יש להם ספר בשם "מלכודת הסמים".

זאב שטיגליץ: אנשים חושבים שזה נגד סמים.

זאב שטיגליץ: לנשים במצוקה, בהריון יש להם "לילך בעד חיים".

זאב שטיגליץ: כאילו הם באים לעזורלאותן נשים.

דוד אזולאי: מה הם עושים אחר-כך?

דוד אזולאי: תסביר לנו.

דוד אזולאי: אנחנו רוצים להבין את התהליך הזה.

זאב שטיגליץ: הם באים ומחלקים "פליירים" ברחובות תל-אביב או ברחובות ירושלים, מדברים עם האנשים ואומרים להם: תראו רבותי, אתם חיים פה בטעות, אנחנו היהודים האמיתיים, כי אתם דחיתם את ישו, אנחנו קיבלנו את ישו.

זאב שטיגליץ: הגאולה תגיע לעולם כאשר כל היהודים יתנצרו.

זאב שטיגליץ: זו המטרה שלהם.

דוד אזולאי: חבר-הכנסת איוב קרא, אני מציע לך לשמוע, שלא יגיעו לכפרי הדרוזים גם.

זאב שטיגליף: המיסיונרים האלה מגיעים.

זאב שטיגליף: יש להם את מסאלחה בין המוסלמים ויש להם גם דרוזים.

זאב שטיגליף: הם מגיעים לכל מקום.

זאב שטיגליף: בכפר הדרוזי עוספיה יש להם מרכז של למעלה מ1000- איש שמגיעים לשם כל שבת.

זאב שטיגליף: תיגש לשם ותראה איזה בניין ענק הם בנו שם.

זאב שטיגליף: כל הבא ברוך הבא, ככה זה עובד.

איוב קרא: מה שחשוב לי זה עם ישראל.

זאב שטיגליץ: חשוב לנו עם ישראל, על זה אין ויכוח.

איוב קרא: כמי שאיכפת לו מהמדינה הזאת, אנחנו לא ניתן לפגוע בה.

זאב שטיגליץ: דיברנו על נושא החוק.

זאב שטיגליץ: ברוך מעוז, שהוא יושב-ראש הוועד המשיחי, גייס עשרות אלפים בתואנה כאילו רודפים אותם פה, ולא היא.

זאב שטיגליץ: אף אחד לא רודף אותם, רק מבקשים מהם: הניחו לנו.

זאב שטיגליץ: אלפיים שנה יהודים נרדפו על ידי נוצרים, וברוך מעוז יודע שזו נצרות.

זאב שטיגליץ: אלה דברים שהוא דיבר עליהם גם בטלוויזיה.

זאב שטיגליץ: הוא מודה שזו נצרות.

אליהו ליפשיץ: יש פסקי דין של בית משפט העליון.

זאב שטיגליץ: יש פסקי דין של בג"ץ.

זאב שטיגליץ: השופט ברנזון אמר ש"יהודים משיחיים" אינם יהודים לפי כל אמות מידה, הן משפטי, הלכתי, חילוני והן דתי.

דוד אזולאי: אולי תספר לנו מקרה אחד או שניים.

זאב שטיגליץ: יש בחורה מבית ספר חרדי, בית-ספר וולף בבני-ברק.

זאב שטיגליץ: המשפחה באמת במצוקה.

זאב שטיגליץ: דרך אגב, חלק מהשיכנוע של הציבור זה שהם באים ואומרים: גם בחורי ישיבה, גם חרדים נמצאים אצלנו.

זאב שטיגליץ: אותה בחורה, ולא אגיד את שמה מטעמים ברורים, התנדנדה לכל הכיוונים.

זאב שטיגליץ: היום הם תומכים בה כלכלית.

זאב שטיגליץ: זו לא עבירה על החוק?

זאב שטיגליץ: זו עבירה על סעיף 174א(ב) לחוק העונשין.

זאב שטיגליץ: היא התנדנדה כמה פעמים לכאן ולכאן והם שיכנעו אותה.

גדעון עזרא: שיכנעו אותה למה?

זאב שטיגליץ: להאמין שישו הוא המשיח, הברית החדשה זה דבר האלוהים וזה המשך לתנ"ך והטבילו אותה בכנסיה באזור ירושלים לנצרות.

יעקב ליצמן: מישהו הגיש תלונה למשטרה?

זאב שטיגליץ: לא הוגשה תלונה למשטרה.

יצחק סבן: למה לא הוגשה תלונה למשטרה?

זאב שטיגליץ: לא הוגשה תלונה למשטרה בגלל שאנחנו עוד מנסים להציל את הבחורה הזאת ולא רוצים להחריף את הדבר.

דוד אזולאי: היו מקרים של הגשת תלונות?

זאב שטיגליץ: היו מקרים של הגשת תלונות.

מאיר פרוש: אתה כנציג "יד לאחים", הגשת תלונה?

מאיר פרוש: הרי רואים בסרטון הטבלה בפועל.

מאיר פרוש: למה לא הגישו תלונה על ההטבלה?

זאב שטיגליץ: הטבלה זו לא עבירה על החוק.

דוד אזולאי: כשהוגשו תלונות כנגד אותם אנשים שמטבילים.

דוד אזולאי: מה נעשה עם התלונות האלה?

זאב שטיגליץ: על הטבלה אין שום דבר שהוא עבירה על החוק.

זאב שטיגליץ: החוק בכללותו מדבר על מתן טובות הנאה לבוגרים ולגבי קטינים, כל שידול הוא אסור.

זאב שטיגליץ: זה מה שאומר החוק.

זאב שטיגליץ: לדוגמה, המקרה האחרון שטיפלנו בו היה של כת עדי השם שעושה פעילות מיסיונרית.

זאב שטיגליץ: באשדוד, בחודשיים-שלושה האחרונים היו תלונות גם שלנו וגם של אזרחים על מתן טובות הנאה, על שידול קטינים.

זאב שטיגליץ: כשמגיע דואר לכל אזרחי ישראל, אתם מכירים את המגנט הקטן של מוניות או פיצה.

זאב שטיגליץ: הם שולחים סרט על ישו, הם קוראים לו ישוע.

זאב שטיגליץ: קטינים לוקחים את הדואר הזה ופותחים אותו.

זאב שטיגליץ: זו עבירה על החוק.

גדעון עזרא: לא קיבלתי.

זאב שטיגליץ: אולי הבן שלך הוציא את זה מתיבת הדואר.

זאב שטיגליץ: תשאל אותו.

זאב שטיגליץ: אולי הנכד.

זאב שטיגליץ: בקיצור, זו עבירה על החוק.

זאב שטיגליץ: הם מחלקים בכל מיני מקומות ספרים.

זאב שטיגליץ: בפסטיבל ערד הגשנו תלונות, לא עשו עם זה כלום.

זאב שטיגליץ: פסטיבל ערד יש קטינים בגיל 12.

דוד אזולאי: מי הגיש תלונות?

זאב שטיגליץ: "לב לאחים".

זאב שטיגליץ: נסגרו תיקים.

זאב שטיגליץ: אותנו זרקו מהמשטרה.

זאב שטיגליץ: כשאנחנו באים להתלונן במשטרה אומרים לנו: עוד פעם אתם פה?

זאב שטיגליץ: אתם מפריעים לסדר הציבורי.

זאב שטיגליץ: באתי לשוטר ואמרתי לו: בוא תיקח את האובייקט, הוא מחלק חומר.

זאב שטיגליץ: הנה הקטין, אני רוצה להגיש תלונה.

זאב שטיגליץ: הוא אומר: לא, תעזוב אותי, תפסיק עם בלבולי המוח שלך.

זאב שטיגליץ: אלה הדברים, כך הם פועלים, זו המשטרה.

זאב שטיגליץ: היום הם לא מבינים מה זה יהודי.

זאב שטיגליץ: לא כואב להם.

זאב שטיגליץ: הם לא מבינים מה זו המרת דת.

זאב שטיגליץ: המרת דת זו אמונה באותו האיש.

זאב שטיגליץ: ואם הם אנשים ישרים, אותם "יהודים משיחיים" או מה שלא יהיה - ואני דיברתי עם מר מעוז, אני מעריך אותו, יש כמה דברים שהוא כתב בזמנו והדברים הם שחור על גבי לבן, אבל הוא העלה כמה דברים - אם אדם הוא "יהודי משיחי" ועל פי החוק הוא איננו יהודי, שיגש ויכתוב בתעודת הזהות שהוא נוצרי.

זאב שטיגליץ: עצם השם מטעה.

זאב שטיגליץ: יכול להיות שכלב יהיה בן-אדם?

זאב שטיגליץ: לא יכול להיות דבר כזה.

זאב שטיגליץ: אותו דבר לא יכול להיות יהודי משיחי.

זאב שטיגליץ: או שהוא משיחי או שהוא יהודי.

דניאל יהב: אז אתה משווה אותנו לכלב?

זאב שטיגליץ: לא, חס ושלום.

זאב שטיגליץ: לא אמרתי דבר כזה.

זאב שטיגליץ: דיברתי על עצם ההשוואה של השם, הטעיית הציבור.

זאב שטיגליץ: אל תוציא דברים מהקשרם.

דוד אזולאי: מר ברוך מעוז, בבקשה.

ברוך מעוז: אני מוכרח לומר, קודם כל, שהרבה מן המידע הזה הוא לקוי.

ברוך מעוז: יש לי המספרים.

ברוך מעוז: אין שלושים וכמה קהילות, יש למעלה משישים.

ברוך מעוז: אין עשר קהילות בירושלים, יש למעלה מעשרים.

ברוך מעוז: אני לא יושב-ראש הוועד.

ברוך מעוז: הייתי, ייסדתי אותו, כבר שנה וחצי אני לא יושב-ראש הוועד.

ברוך מעוז: חלק גדול מן המידע הוא פשוט לא נכון.

דוד אזולאי: מה תפקידך?

ברוך מעוז: אני ראש קהילה כלשהי בראשון לציון.

יעקב ליצמן: קהילה של מה?

ברוך מעוז: של "יהודים משיחיים" ושל "משיחיים" שאינם יהודים.

יעקב ליצמן: של "משיחיים", לא יהודים.

ברוך מעוז: סליחה, אני מגדיר את עצמי.

ברוך מעוז: לא נתתי לך את הזכות להגדיר אותי ואני הייתי רוצה רשות לדבר בשקט בלי הפרעה.

יעקב ליצמן: אתה לא תטיף לי מוסר.

יעקב ליצמן: אתה אורח ואני חבר כנסת.

יעקב ליצמן: אני מבקש ממך להתנהג בנימוס כאן.

ברוך מעוז: אבל זה לא נותן לך זכות להטיף לי מוסר.

יעקב ליצמן: מותר לי להגיד לך מה שאני רוצה ולך אסור לענות לי.

יעקב ליצמן: אל תהיה חוצפן כאן.

יעקב ליצמן: תעשה מה שאתה רוצה עם ה"משיחיים", עם המסיונרים, תתחצף אליהם אבל כאן תדבר בנימוס.

ברוך מעוז: אדוני היושב-ראש, להמשיך?

דוד אזולאי: יש לי רק בקשה אליך.

דוד אזולאי: תתייחס לבקושתיהם של חברי הכנסת.

דוד אזולאי: כשהם פונים אליך תענה להם ואל תנהל ויכוח עם חברי הכנסת.

ברוך מעוז: חבר הכנסת הוא חבר כנסת הוא לא הרב שלי והוא לא יוכל להטיף לי מוסר.

יעקב ליצמן: אני יכול להגיד לך מה שאני רוצה ואתה תתייחס בהתאם.

יעקב ליצמן: אל תתחצף כאן.

יעקב ליצמן: עוד פעם אני אומר לך, אני חבר כנסת ואתה אורח כאן.

יעקב ליצמן: לי יש זכות להגיד כאן מה שאני רוצה.

יעקב ליצמן: אל תדריך אותי מה מותר לי להגיד ומה אסור לי להגיד.

דוד אזולאי: הרב ליצמן, אנא ממך.

דוד אזולאי: אני מבקש לאפשר לו לדבר ללא הפרעה.

ברוך מעוז: תודה לך, אדוני היושב-ראש.

ברוך מעוז: באשר לפנייה לשכבות מצוקה או לשכבות חלשות, במפגיע זה לא נכון.

ברוך מעוז: אנחנו פונים לכל הציבור בישראל וכל דיכפין ייתי ויבוא.

ברוך מעוז: אנחנו לא מפלים אף אחד.

ברוך מעוז: הפנייה היא פנייה פתוחה וגלויה לכל מי שרוצה לבוא, ובמפגיע אנחנו לא מציעים שום הטבות, לא חומריות ולא אחרות, לא בגלל שזה בניגוד לחוק, אלא בגלל שזה בניגוד למצפון ולעיקרון הדתי שלנו.

ברוך מעוז: אנחנו מתנגדים לזה.

ברוך מעוז: אנחנו חושבים שאדם שיש לו נשמה למכור, אין לו נשמה ששווה לקנות אותה, ואנחנו לא עסוקים בקניית נפשות על ידי הטבות חומריות או כל דבר אחר אלא בשיכנוע.

ברוך מעוז: ובשיכנוע אנחנו אכן עוסקים לגבי כולם.

איוב קרא: אני דרוזי .

איוב קרא: אני בור ועם הארץ.

איוב קרא: אני רוצה לדעת מה אתם?

איוב קרא: אני בעד יהודים, מה אתם?

ברוך מעוז: אני "יהודי משיחי".

אלכס הרטובסקי: אתה שקרן.

דוד אזולאי: אדוני, אני מבקש ממך.

איוב קרא: אנחנו מנסים לפתור בעיה, אנחנו לא מנסים לגרום לסכסוך.

איוב קרא: אני רוצה לדעת מה זה "יהודים משיחיים" , מה ההבדל בין יהודים ל"יהודים משיחיים"?

ברוך מעוז: ניתנה כאן כבר הגדרה מצויינת.

ברוך מעוז: אני לא חושב שאני יכול להוסיף עליה ואני לא חושב שאני רוצה לגרוע ממנה, אני רק חולק על המסקנה.

ברוך מעוז: "יהודי משיחי" זה יהודי שמאמין בתורה, נביאים, כתובים ובברית החדשה.

ברוך מעוז: "יהודי משיחי" זה יהודי שנולד לעם ישראל, מזדהה עם עמו, אוהב את עמו, אוהב את תרבותו, אוהב את מסורתו.

ברוך מעוז: יחד עם זאת הוא מאמין בישוע והוא רואה באמונה בישוע כמשיח ישראל פועל יוצא מיהדותו.

ברוך מעוז: זהו "יהודי משיחי".

דוד אזולאי: הועלו פה טענות קשות, שאתם מסיתים אנשים להמרת דת.

דוד אזולאי: אתם נותנים טובות הנאה כדי להביא אותם להמרת דת.

דוד אזולאי: אני שואל אותך שאלה ותענה לי עליה, וזאת שאלה של עוד חברי כנסת.

ברוך מעוז: בשמחה אענה.

ברוך מעוז: אנחנו עושים הכל במסגרת המוסר והחוק כדי לשכנע אנשים באמיתות דעתנו.

דוד אזולאי: מה זה במסגרת החוק?

דוד אזולאי: כשאתה לוקח בני נוער, שהם לא מבינים עניין - - -

ברוך מעוז: אנחנו לא עושים את זה.

מאיר פרוש: ילדים, למה בני נוער.

דוד אזולאי: אתה מטביל אותם בלב לבה של המדינה, בכל מיני מקומות.

דוד אזולאי: אני שואל אותך, זה דבר חוקי?

ברוך מעוז: אני חוזר ואומר, אנחנו לא מטבילים ילדים ואנחנו לא פונים לילדים.

ברוך מעוז: אם יש ילדים בקהילתנו, אלה ילדים של בני משפחות ששייכות לקהילות.

ברוך מעוז: גדעון עזרא: כמה מונה הקהילה שלכם בארץ?

ברוך מעוז: כ5000- עד 6000 איש.

גדעון עזרא: כולם היו יהודים?

ברוך מעוז: לא, אבל הייתי אומר ש80%- היו יהודים ועדיין מגדירים את עצמם כיהודים.

גדעון עזרא: זאת אומרת, 80% הצטרפו אליכם.

ברוך מעוז: 80% מתוכם הצטרפו אלינו, אמת.

איוב קרא: אתם מתגייסים לצה"ל?

ברוך מעוז: בוודאי.

ברוך מעוז: יש לי פה ידיד שהוא קצין בצה"ל.

ברוך מעוז: אני עצמי, בזמנו, שירתתי בצה"ל.

זאב שטיגליץ: היו שהורחקו עקב כך מצה"ל.

זאב שטיגליץ: אחד מראשי הקהילות, קהילת מעוז ברמת השרון, הורחק מצה"ל בגלל הפעילות בתוך צה"ל.

גדעון עזרא: האם לפי החוק הישראלי היבש "יהודי משיחי" נחשב ליהודי?

אליהו ליפשיץ: היו שני פסקי דין.

אליהו ליפשיץ: האחרון היה בשנות ה70-.

אליהו ליפשיץ: פסק דין ברנזון קבע ש"יהודים משיחיים" אינם יהודים.

גדעון עזרא: האם בתעודת הזהות כתוב שהוא יהודי?

אליהו ליפשיץ: אני לא בטוח שכתוב בתעודת הזהות שהוא יהודי.

זאב שטיגליץ: עשרות בג"צים הגישו ה"יהודים המשיחיים" נגד משרד הפנים.

זאב שטיגליץ: ברוך מעוז: זה לא מדוייק.

זאב שטיגליץ: ברספורד עסק בזכות בעליה וברספורד לא נחשב ליהודי לצורך חוק השבות.

זאב שטיגליץ: אני לא כפוף לחוק השבות.

יעקב ליצמן: אתה לא כפוף לשום חוק.

דוד אזולאי: אני מבקש לעשות פסק זמן של חמש דקות.

דוד אזולאי: יש כאן סרט של "יד לאחים" אני מבקש שנראה אותו כולנו.

דוד אזולאי: אולי זה קצת ישכיל אותנו.

דוד אזולאי: בינתיים אתן את רשות הדיבור לנציג "יד לאחים".

דוד אזולאי: בבקשה.

אהרון זלטקין: רציתי לומר כמה מלים.

אהרון זלטקין: כמעט כל מלה שהבן-אדם הזה אמר היא לא אמת.

אהרון זלטקין: הם עוברים על החוק כל שני וחמישי.

אהרון זלטקין: נתחיל מחוק השבות.

אהרון זלטקין: האדם הזה שיושב פה, אין לו רשות להיות בארץ בכלל.

אהרון זלטקין: זה שהוא נמצא בארץ זה בגלל שהוא שיקר ואמר שהוא יהודי, הוא לא אמר שהוא מאמין בישו.

אהרון זלטקין: כמעט כל המיסיונרים שבאים לפה הם באים ברמייה.

אהרון זלטקין: אם מישהו בא ואומר שהוא מאמין בישו, חוק השבות לא חל עליו.

אהרון זלטקין: היו בג"צים.

אהרון זלטקין: הם לא יהודים, זה ברור שחור על גבי לבן.

אהרון זלטקין: כולם משקרים.

מאיר פרוש: זה לא נושא הדיון.

אהרון זלטקין: רוב ראשי הקהילות המיסיונריות עברו על החוק.

אהרון זלטקין: הם באו לפה ולכאורה שיקרו למדינת ישראל.

אהרון זלטקין: הם לא אמרו שהם מאמינים בנצרות.

אהרון זלטקין: אילו הם היו אומרים את זה, לא היו נותנים להם להיכנס.

אהרון זלטקין: זו עבירה על החוק.

אהרון זלטקין: יש להם אנשים, כמו אבי מזרחי, שנוסע לחוץ לארץ ללמד אנשים איך לעלות לארץ ולשקר למדינת ישראל.

אהרון זלטקין: יש לנו קלטת איך הוא בא לאמריקה לקהילות משיחיות כאלו ומלמד אנשים איך לעבור על החוק.

אהרון זלטקין: לגבי שידול קטינים, יש לי הרבה קטעי עיתונות.

אהרון זלטקין: עובדים אצל ילדים כל הזמן, יום ולילה.

אהרון זלטקין: ספרים שחילקו לילדים, קלטות שחילקו רק לילדים.

אהרון זלטקין: הצלחנו להציל נער בן 15 שהיה כבר שם.

דוד אזולאי: הוגשו תלונות למשטרה?

אהרון זלטקין: הוגשו תלונות למשטרה, המשטרה לא עושה שום דבר.

אהרון זלטקין: יש פה מסמך איך לעבוד על ילדים.

אהרון זלטקין: זה מסמך פנימי שלהם.

אהרון זלטקין: אדם בא לרדיו ואמר: ילד שלי, בן שבע וחצי, קיבל חומר מיסיונרי ברחוב.

אהרון זלטקין: נעשה משהו עם זה?

אהרון זלטקין: שום דבר.

אהרון זלטקין: אבי מזרחי אומר: שתי בנות בבית-ספר חרדי הוטבלו.

אהרון זלטקין: הוא מודה בפה מלא שהוא עובד אצל ילדים קטנים.

אהרון זלטקין: הם שמו ספרי נצרות בתוך קמחא דפסחא.

אהרון זלטקין: משפחות נזקקות שבאות לקבל קצת כסף, נותנים להם ספרים נוצריים.

אהרון זלטקין: זאת אומרת, הם עוברים על החוק כל הזמן.

אהרון זלטקין: ב"ידיעות אחרונות" כתוב: ציידי נפשות.

אהרון זלטקין: כל הכתבה מדברת על עבודה על ילדים.

אהרון זלטקין: ראש הוועדה לשלום הילד אומר: כל מה שהם עושים זו עבירה פלילית.

אהרון זלטקין: יש פה שמות של בני-אדם ותמונותיהם.

אהרון זלטקין: המשטרה לא עושה שום דבר עם זה.

אהרון זלטקין: יש הרבה עבירות על החוק.

דוד אזולאי: תודה רבה אדוני.

דוד אזולאי: אני מבקש לראות עכשיו את הסרט.

זאב שטיגליץ: יש הנחיה של היועץ המשפטי לממשלה שלא לפתוח בחקירה.

יעקב ליצמן: הגשתי שאילתה לשר לביטחון פנים כמה תיקים נפתחו במשך עשר שנים.

יעקב ליצמן: בעשר שנים נפתחו, נדמה לי, שלושים תיקים.

יעקב ליצמן: זה צחוק.

יעקב ליצמן: נדמה לי שלדבריו אחד הועמד לדין.

יעקב ליצמן: הם לא מתייחסים לכל הדברים האלה.

יעקב ליצמן: (מסריטים סרט בנושא זה)

דוד אזולאי: אדוני נציג המשטרה, אני מבקש לשמוע, לאור מה שראינו ושמענו כאן ולאור התחושה בציבור, האם המשטרה בעצם עומדת חסרת אונים כנגד אותם אנשים שפועלים בריש גלי וכמעט אף אחד לא עושה דבר?

דוד אזולאי: אני מבקש גם לדעת האם ישנן הנחיות של משרד המשפטים לא להגיש כתבי אישום כנגד האנשים הללו?

יוסף כהן: היות והיום אני מייצג הן את משטרת ישראל , הן את המשרד לביטחון פנים והן את משרד המשפטים, אני אבקש לאפשר לי לפרוש בקיצור נמרץ את שלושת האספקטים האלה, גם את האספקט החוקי, גם מה משטרת ישראל עושה בתחום עבירות המרת הדת וגם לסיום בתמצית מה משטרת ישראל מציעה על מנת לייעל את אכיפת החוק בתחום הזה.

יוסף כהן: קודם כל, כדי לבור את המוץ מהתבן, מדינת ישראל, כידוע לכולנו, היא מדינת חוק, היא מדינה דמוקרטית, היא מדינה שפועלת על פי חוק ורק באכיפת עבירות שמנויות בספר החוקים עוסקת משטרת ישראל.

יוסף כהן: בנושא שנדון היום יש שתי קבוצות של עבירות בספר החוקים.

יוסף כהן: קבוצה אחת של עבירות עוסקת בפעולה להמרת דתו של אדם, וכאן ספר החוקים, חוק העונשין התשל"ז1977- קובע ארבע עבירות.

יוסף כהן: עבירה אחת היא מתן הטבות כפיתוי להמרת דת; קבלת הטבות כפיתוי להמרת דת; המרת דתו של קטין ושידול קטין להמיר את דתו.

יוסף כהן: אלה הן ארבע העבירות והן בלבד.

יוסף כהן: כל פעילות להמרת דת, מיסיונרית ואחרת, שנעשית בישראל ואשר איננה עונה על ארבע העבירות האלה, על אף היותה אולי מקוממת מן הבחינה הערכית, איננה יכולה להוות עילה למשטרת ישראל לחקור ולהעמיד לדין ואפילו לעכב או לעצור.

יוסף כהן: קבוצה שנייה של עבירות, ולא ראינו שמישהו העלה אותן היום, הן עבירות שנעשות נגד מי שמנסה להטיף להמרת דת.

יוסף כהן: העבירות האלה הן חילול מקום פולחן; הפרעה לפולחן דתי; פירסום הפוגע ברגשות דתיים; השמעת אמירה הפוגעת ברגשות דתיים וכן העבירות הכלליות של תקיפה, איומים, הטרדה, היזק בזדון, הסגת גבול, פגיעה בפרטיות ועוד ועוד.

יוסף כהן: זה באשר למצב החוקי.

יוסף כהן: למצב החוקי יש תוצאה והתוצאה היא שכל עוד הכתות המיסיונריות אינן עוברות על אחת מהעבירות הראשונות שציינתי, לא רק שהפעילות שלהן מותרת, אלא היא גם זוכה להגנה של החוק היות ומדינת ישראל, על פי הגדרתה, היא מדינה שבה קיים חופש דת, חופש דעות, חופש הבעת דעה דתית, חופש הטפה וכו'.

יעקב ליצמן: כי אתם לא חוקרים את זה.

יעקב ליצמן: אתה לא מדייק כאן.

דוד אזולאי: מה שראינו כרגע בסרט היה דבר חוקי?

יוסף כהן: מיד אגיע לזה.

יוסף כהן: אני רק רוצה לציין עוד עובדה חשובה אחת.

יוסף כהן: המימשל האמריקני בכבודו ובעצמו מנהל מעקב צמוד אחרי רשויות אכיפת החוק במדינת ישראל בנושא רדיפה של כתות דתיות כהגדרתו היות ולכתות המשיחיות בארצות-הברית יש לובי חזק מאוד במימשל.

יעקב ליצמן: הסיוע בהסכם וויי תלוי ברדיפת הנוצרים.

יוסף כהן: לכן, רשויות אכיפת החוק במדינת ישראל צריכות, כמו בכל חוק אחר, לנקוט משנה זהירות ויחס שהוא חוקי לחלוטין, לא פחות ולא יותר.

מאיר פרוש: מה זה קשור לתמיכה האמריקאית?

יוסף כהן: אני לא מדבר על תמיכה, אני מדבר על לובי בארצות-הברית שמביא את המימשל האמריקני לעקוב - - -

מאיר פרוש: אבל זה לא מונע מכם.

מאיר פרוש: אם אתם רוצים באמת, לחקור את האמת.

יעקב ליצמן: בוודאי מפחיד אתכם לחקור את האנשים האלו שעוברים על החוק בגלל שהדוד סם בודק אחריכם לראות אם אתם מטפלים בזה בידיים חזקות או מתעלמים מזה.

יוסף כהן: אני אדגיש למה הזכרתי את העובדה הזאת.

יוסף כהן: מדינת ישראל אינה יכולה להתכחש, לא כלפי פנים ולא כלפי חוץ, לחוק וליסודות החוקתיים שעל פיהם היא עובדת.

יוסף כהן: אם אחד מהיסודות החוקתיים של מדינת ישראל הוא חופש דת, וזה מצב נתון, יהיה יחסנו הערכי כלפי העניין הזה אשר יהא, מדינת ישראל חייבת לכבד את העיקרון הזה.

איוב קרא: במה מתבטא חופש דת?

יוסף כהן: חופש דת הוא חופש של כל אדם להאמין בכל דת שהוא רוצה.

מאיר פרוש: ההטבלה פה היא חוקית?

איוב קרא: אפשר לשדל ולעשות תעמולה מבחינה דתית?

יוסף כהן: כן.

יוסף כהן: כלומר, אם אנחנו לוקחים את העבירות שמניתי לעיל ואנחנו מנסים להראות למשל מה נמצא מחוץ לאותן עבירות, דהיינו מהן פעולות חוקיות - לשדל אדם מבוגר, שאיננו לקוי בנפשו או אינו סובל מאיזושהי הפרעה שאינה מאפשרת לו שיפוט, אדם בגיר, כשיר, אחראי לעצמו, לשדל אותו זו אינה עבירה אלא אם כן מדובר בשידול שכרוך במתן טובת הנאה חומרית, כספית או כל טובת הנאה אחרת.

דוד אזולאי: אם אחד הנטבלים יבוא ויגיש תלונה במשטרה כנגד האנשים הללו, אתם תפתחו בחקירה?

יוסף כהן: כאן אני מגיע לנושא השני מתוך השלושה שרציתי להעלות בפניכם, והוא מה עושה המשטרה.

יוסף כהן: צר לי, אבל אני רואה כאן ציבור גדול מאוד של אנשים שמגלים אולי איזושהי איכפתיות לנושא שהם נלחמים עליו, אבל מתוך הנתונים ששלפתי בימים האחרונים מהמחשב המשטרתי - בעשר השנים האחרונות הוגשו עשרות בודדות של תלונות למשטרת ישראל על העבירות האלה.

יוסף כהן: אנחנו מדברים בין עשר לעשרים תלונות בלבד.

דוד אזולאי: כמה מתוכם בתקופה האחרונה?

יוסף כהן: מתוכם בתקופה האחרונה אולי חמש או שש.

דוד אזולאי: המשטרה בדקה אותם, חקרה אותם?

יוסף כהן: אני אעבור לטיפול המשטרה בתלונות האלה.

יוסף כהן: אבל לשם המחשה, רק בשנתיים האחרונות, הכתות המשיחיות הגישו נגד פעילי "יד לאחים" שישים תלונות למשטרה.

דוד אזולאי: וטיפלתם בהן?

יוסף כהן: מיד אפרט מה הטיפול כאן ומה הטיפול שם.

יוסף כהן: בקשר לתלונות נגד הכתות המיסיונריות, אני יכול לתת דוגמה אחת מהשנתיים האחרונות אבל לא כדאי להיכנס לפרטים, נדבר על העקרונות.

יוסף כהן: עבירת המרת דת היא עבירה שבדרך כלל אנחנו מגדירים אותה במשטרה עבירת חשיפה.

יוסף כהן: מה הכוונה?

יוסף כהן: זו עבירה שהאופי שלה הוא שהיא נעשית מתוך רצון הדדי.

יוסף כהן: כלומר, שני אנשים נפגשים, אולי מתוך השפעה פסולה אולי אחרת, אבל אחד משכנע את השני לעשות משהו ואז למשטרה אין שום כלי להגיע לביצוע עבירה.

מאיר פרוש: יש לי פה רשימה של עשרים ואחת תלונות בשנת 1999 שהוגשו במשטרת הירקון, השכונות, בבת-ים, באשדוד וברמת-גן.

מאיר פרוש: הן הוגשו על ידי משרד עורכי-דין פז-משולם.

יוסף כהן: אני מבקש להעמיד דברים על דיוקם.

יוסף כהן: הנתונים שהצגתי מסווגים לפי סוגי עבירות.

יוסף כהן: אירועים על רקע של המרת דת יכולים להתפתח לכיוונים שונים, כמו למשל לתקיפה, לאיומים, לקטטה, לתגרה במקום ציבורי.

יוסף כהן: ולכן יכול להיות שברישומי היומן של המשטרה התלונות האלה נרשמות באופן אחר ולא כהמרת דת והם לא צפים בסטטיסטיקה שלנו.

דוד אזולאי: יש לי רושם, כל פעם שיש לנו עסק עם המשטרה, יש לנו עסק עם סטטיסטיקה.

דוד אזולאי: כל פעם אנחנו מקבלים נתונים סטטיסטיים.

דוד אזולאי: אחר-כך לך תתווכח עם סטטיסטיקה.

דוד אזולאי: אתה נתת כרגע נתון ואני מקבל נתון אחר ואני שואל אותך: איך אתה מסביר את הנתון הזה שקיבלנו בכתב מול הנתונים שלך?

מאיר פרוש: לא נקלט במחשב כתלונה על המרת דת.

איוב קרא: לפי ההסבר שלך יכול להיות מצב היפותטי לפיו יהיה פה רוב מוחלט או כל המדינה בדת אחרת.

יוסף כהן: כיוון שכולנו רוצים לייעל את אכיפת החוק במדינת ישראל בכל התחומים וגם בתחום הזה, יש לי רעיונות או דרכים על מנת לשפר את אכיפת החוק בעניין הזה.

יוסף כהן: הייתי מצפה מארגונים שמתעסקים בשמירה על הציבור היהודי מפני הטפה נוצרית, לא לעסוק בעצמם בפעילות אלימה, לא להיחשף להעמדה לדין ולעבירות פליליות אחרות אלא לבוא ולהתלונן.

יצחק סבן: כשהם יראו שהתלונות שלהם מטופלות הם לא יפעלו באלימות.

יוסף כהן: אני אסביר למה אני מתכוון כשאני אומר להתלונן.

יוסף כהן: זה ששמענו כאן לדוגמה שניגשים לשוטר סיור בפסטיבל ערד, שהוא עסוק באותו רגע בסדר הציבורי ובהבטחת שלום הציבור ואומרים לו: תראה, מישהו מחלק כאן עלון כזה או עלון אחר - זו לא הדרך וזו לא השיטה לבער את התופעה של עבירות על החוק.

יוסף כהן: הדרך היא להגיש תלונה ולעקוב אחריה.

יוסף כהן: במידה והתלונה לא מטופלת, להגיש ערר על פי חוק סדר הדין הפלילי ליועץ המשפטי לממשלה, להציף את התלונות האלה כלפי מעלה, לתת להן במה ציבורית על מנת שבאמת עבריינים יועמדו לדין.

דוד אזולאי: מה אתה רוצה מאותו אזרח שנמצא בפסטיבל ערד והוא רואה שוטר ופונה אליו.

דוד אזולאי: זאת הכתובת היחידה.

דוד אזולאי: הוא רואה את הדברים במקום.

דוד אזולאי: אני שואל אותך: אדם נוסע בכביש והוא רואה בעיית תנועה.

דוד אזולאי: הוא פונה לשוטר אשר אומר לו: רק רגע, אני לא שייך למשטרת התנועה, אני שייך לסיורים?

דוד אזולאי: מה, יש לנו עשר משטרות?

דוד אזולאי: יש לנו משטרה אחת.

יוסף כהן: ברגע שאדם עוצר שוטר תנועה ואומר לו: תראה, מישהו כאן עבר עבירת הונאה או עבירת מטבע, השוטר לא אומר לו: תראה, יש לי יומן תאונות דרכים ואני ממלא לך עבירת הונאה.

יוסף כהן: הוא מפנה אותו ליחידת הונאה שתטפל בזה.

יוסף כהן: כיוון שירדת לדוגמה ספציפית, אני אציין דוגמה ספציפית אחת שממחישה את הקושי של המשטרה.

זאב שטיגליץ: בפסטיבל ערד הרי העבירה נעשית.

זאב שטיגליץ: יש פה נתונים.

זאב שטיגליץ: כשהשוטרים לא באו ולא עצרו, התלונה לא מטופלת מחוסר הוכחות.

זאב שטיגליץ: לך תחפש את השוטר שאכן ראה, לך תחפש את המיסיונר ולך תחפש את הנער או הנערה שקיבלו את החומר והם קטינים מתחת לגיל 18.

יוסף כהן: לא סוד הוא שלפחות ככל שמדובר בהמרת דת של ילדים או של מבוגרים עם טובת הנאה במשפחות דתיות או חרדיות, המשפחות הדתיות והחרדיות אינן רוצות לגשת למשטרה, אינן רוצות למסור הודעות, אינן רוצות להעיד בבית המשפט כי עצם העובדה שהיית חשוף לניסיון המרת דת מכתים אותך באותן חברות בכתם ופוגע בך יותר מאשר הליך אכיפת החוק.

יוסף כהן: זו אחת הבעיות שאנחנו נתקלים בהן.

יוסף כהן: הבעיה שלנו היא שאנשים לא רוצים להעיד, לא באים להעיד, לא מוסרים הודעות בצורה מסודרת, מסרבים לבצע הצבעה על חשודים.

דוד אזולאי: יש לך פה דוגמה חיה, ראינו אותה עכשיו.

דוד אזולאי: ראית את המטבילים.

דוד אזולאי: עדיין לא קיבלתי תשובה לשאלתי.

דוד אזולאי: אני חוזר ושואל: ראינו כאן

דוד אזולאי: סרט וכולם ראו בבירור מי הנטבל ומי הטובל ומי עושה את כל הפעולה.

דוד אזולאי: אם בא אדם ומגיש תלונה על הפעולה הזאת, המשטרה תפעל או לא תפעל?

יוסף כהן: לא ראיתי את הסרט לעומקו, אני לא יודע מי הפיק את הסרט.

דוד אזולאי: זה לא מבויים, זו אמת.

יוסף כהן: אני לא יודע לשפוט על פי הסרט האם נעברו שם עבירות פליליות, כי לא ראיתי האם למשל הוטבלו שם ילדים בלי שהוריהם, שהם האפוטרופסים הטבעיים שלהם, היו נוכחים ונתנו אישור כדין.

דוד אזולאי: איך תגיע להורים?

דוד אזולאי: אם מישהו יגיש תלונה, אתה תחקור או שתגיד: אין מקום לחקירה?

יוסף כהן: משטרת ישראל חוקרת ותחקור כל תלונה שתוגש כאשר אנשים שנכחו במקום מוכנים למסור הודעה מסודרת למשטרה.

דוד אזולאי: מה תעשה עם ארצות הברית?

יוסף כהן: אין לנו בעיה עם אכיפת חוקי מדינת ישראל.

יוסף כהן: יש לנו בעיה כאשר פעילים של ארגונים כמו "יד לאחים" או "לב לאחים" עושים דין לעצמם ומשתמשים באמצעים אלימים ללא עזרת המשטרה על מנת לרדוף את הכתות המיסיונריות.

יצחק סבן: ראינו בסרט שהם מודיעים לא להשתמש באלימות.

דוד אזולאי: אתה בעצמך נתת כאן נתון, שלמעלה משישים תלונות הוגשו על ידי אותם מיסיונרים.

דוד אזולאי: מה המשטרה עשתה עם התלונות הללו?

יוסף כהן: באותן תלונות שהיה להן ביסוס ראייתי, המשטרה פותחת בחקירה, מזמנת את אותם חשודים לחקירה ובמקרים מתאימים גם ממליצה להעמיד לדין.

דוד אזולאי: היתה העמדה לדין?

יוסף כהן: אין לי מספרים מדוייקים בקשר לשישים המקרים האלה.

דוד אזולאי: יש לי בקשה אליך.

דוד אזולאי: תרשום את הדברים לפניך.

דוד אזולאי: אני מבקש לדעת כמה תלונות הוגשו על ידי הקהילות המשיחיות וכמה מהן הגיעו לכדי כתב אישום.

דוד אזולאי: כמה תלונות הוגשו על ידי "יד לאחים" או "לב לאחים", תלונות של יהודים שהוטבלו לנצרות, וכמה מהן הגיעו לכדי כתב אישום.

דוד אזולאי: אני יכול לקבל את שני הנתונים הללו?

יוסף כהן: אני יכול לומר כבר עכשיו.

יוסף כהן: כמו שציינתי לעיל, תלונות שהוגשו נגד פעילי "יד לאחים" על ידי כתות מיסיונריות היו בשנתיים האחרונות כשישים לפחות.

יוסף כהן: מתוכן עדיין נמצאות בחקירה בשלבים מסויימים כעשר או עשרים.

יוסף כהן: אני מניח שהן יומלצו לבסוף להעמדה לדין.

יוסף כהן: ואילו תלונות שהוגשו נגד הכתות המיסיונריות היו בשנים האחרונות לא יותר מעשרים, מתוכן שתיים הגיעו לכדי כתב אישום.

דוד אזולאי: תודה רבה.

דוד אזולאי: נמצא פה כומר ארמני שמבקש לדבר.

הכומר אבידיס: בירושלים יש גם מורמונים.

הכומר אבידיס: יש להם בית ספר.

הכומר אבידיס: אני יודע שהכנסת חוקקה חוק שאסור להם לפעול בתוך ירושלים, בתוך הארץ.

הכומר אבידיס: לפני חמש-שש שנים נתנו להם אישור רק ללמד בבית הספר שלהם בהר הזיתים.

הכומר אבידיס: אסור להם לפעול בתוך היהודים או בתוך הנוצרים.

הכומר אבידיס: תודה.

דוד אזולאי: מר לחובר, בבקשה.

משה לחובר: קודם כל, תשובה לנציג משטרת ישראל.

משה לחובר: אין ספק שהנושא הזה נמרח על ידי המשטרה בצורה מוחלטת.

משה לחובר: הוגשו תלונות עם ביסוס ראייתי מוחלט, בלי שום ספק, כולל אנשים שהוטבלו לנצרות והגיעו למשטרה.

דוד אזולאי: אתה מכיר מקרים קונקרטיים כאלה, שהוגשה תלונה על ידי אלה שהוטבלו לנצרות?

דוד אזולאי: משה לחובר אני מכיר אישית מקרה כזה.

דוד אזולאי: אני אישית ליוויתי אותו למשטרת ישראל, הוגשה תלונה וקצין חקירות, בניגוד להנחיות, הודה שבגלל הנחיה של היועץ המשפטי לממשלה התיק הזה נסגר.

דוד אזולאי: כולם יודעים את זה.

דוד אזולאי: כך שהטענות הן לא כל כך כלפי משטרת ישראל, שהיא מבצעת את מה שאומרים לה לפי חוק.

דוד אזולאי: יש הנחיה שמוכרת לכולנו, לסגור את כל התיקים האלה.

דוד אזולאי: אבל ברשותכם הייתי רוצה לדבר על משהו אחר.

דוד אזולאי: הייתי רוצה לדבר לא נגד משטרת ישראל, חלילה, אלא אני מבקש לפנות לוועדה שהיא תפנה למשטרת ישראל על דברים שאומר.

דוד אזולאי: אם יש תלונות שאתם הגשתם, אני מבקש להעביר אלי את כולן.

דוד אזולאי: אחר-כך אעשה השוואה עם מה שאקבל מהמשטרה.

משה לחובר: בסדר גמור.

משה לחובר: אני רוצה לדבר על נושא אחר.

משה לחובר: כולנו יודעים על כל מה שקורה כאן , על דו"ח חריף מאוד של האף.

משה לחובר: בי.

משה לחובר: איי, שנוגע לאותן קבוצות מסוכנות, שחלקן הגיע לארץ וחלקן עתיד להגיע לארץ ומבצע כאן כל מיני פעולות של אלימות, של התאבדויות על ידי קבוצות שהן ידועות בארצות-הברית שהולכות לקראת עידן חדש ב-1 בינואר ויש להן תכניות מאוד ברורות, כאשר הדו"ח מדבר על היקף ענק של פעולות אלימות בארצות-הברית בכלל ובירושלים בפרט, שכאן עומדים להתבצע דברים מאוד חמורים.

משה לחובר: אנחנו רוצים לפנות למשטרה ולומר דברים שהם ברורים וידועים לנו.

משה לחובר: התשתית לכל אותן קבוצות של מטורפים מוכרת פה בארץ כבר מספר שנים, והתשתית הזאת נמצאת אצל הקהילות המשיחיות המיסיונריות שפועלות כל הזמן בארץ וכנגדן יש לנו מאבק.

משה לחובר: יש שיתוף פעולה בין אותם מטורפים לבין אותן כתות מיסיונריות שפעילות כאן בארץ, שנראות לכאורה מאוד ממוסדות ומאוד מהוגנות, שפועלות לכאורה על פי חוק.

משה לחובר: הם לא נראים מטורפים כל כך, אבל הסכנה היא סכנה מרובה מפני שהדברים עלולים לקרות כאן בארץ בחודשים הקרובים, והמידע הזה הוא מאוד מבוסס, כי הדו"ח של האף.

משה לחובר: בי.

משה לחובר: איי הוא מפורט מאוד והדברים שכתובים בו הם דברים חמורים מאוד.

משה לחובר: אני פונה לוועדה שתדרוש ממשטרת ישראל לחקור, על פי רשימה שנוכל להמציא למשטרה, את כל הקהילות המשיחיות המיסיונריות כאן בארץ על הקשר שלהן עם אותם מטורפים שעומדים לבצע כאן, לא רק המרות דת, שלזה ודאי המשטרה כרגע לא מתייחסת, אלא פעילות של אלימות.

משה לחובר: מדובר על מסה של אלפי מיסיונרים, שלא יגיעו רק לשכבות נחשלות, שאולי חלקם לא מתלוננים אולי חלקם טוב להם, אלא הם יגיעו לאלפי בתים בישראל והם עצמם יגרמו לתופעות אל אלימות כלפיהם כיוון שוודאי יש הרבה בתים בישראל שלא מוכנים שמיסיונר יבוא אליהם ויציע להם את מרכולתם.

משה לחובר: יש גם קשר כספי של אותן קהילות משיחיות מיסיונריות שפעילות בארץ עם אותן קבוצות של מטורפים, שחלקם כאמור הגיעו, חלקם עוד יגיעו לכאן.

משה לחובר: אני מבקש שמשטרת ישראל תזמן לחקירה את כל אותן קבוצות, שיש לחלקן הגדול גם קשר כלכלי וגם קשר ממשי למימוש כל אותן פעולות של אלימות על מנת למנוע כל אותן סכנות שאני חושש מאוד, ובצדק, שחלקן יקרו כאן.

דוד אזולאי: מר לחובר, אני רוצה לחדש לך.

דוד אזולאי: באחד הדיונים שהיו בוועדת הפנים בנושא אותן קבוצות משיחיות המגיעות כאן לארץ במסווה של תיירים ועוסקים במיסיון והטפה מיסיונריות, התשובה של נציג המשטרה היתה: כרגע העניין נמצא בטיפול ולא נוכל להרחיב את היריעה כאן בוועדה כי זה סודי.

משה לחובר: הדו"ח של האף.

משה לחובר: בי,איי הוא גלוי.

דוד אזולאי: צביקה, בבקשה.

צבי יעקבזון: בסיס הגישה לפעילות המיסיונרית הוא מעוות.

צבי יעקבזון: זה לא כפפות של משי, זה מין אטימות ומדינה מאבדת עצמה לדעת.

צבי יעקבזון: יש גלים של מיסיון, גלים של הטפה ורשויות השלטון ושלטון החוק כמו בת יענה מתעלמים מסכנה, וזו לא סכנה רוחנית וזו לא סכנה דתית, זו סכנה לאומית.

צבי יעקבזון: אומר ברוך מעוז, בתשובה לגדעון עזרא, שאם יש 6,000 חברים, 80% הם מאתנו.

צבי יעקבזון: בכל מקרה כואב לי כשמיסיונר פועל, אבל תשמעו את מימדי ההצלחה שלהם.

צבי יעקבזון: 80% מחברי הקהילה הם יהודים ששוכנעו להמיר את דתם.

צבי יעקבזון: ברור שלמדינה יש גישה רחמנית וסלחנית למיסיונרים, אין לי שום ספק בזה.

צבי יעקבזון: אם זה לחץ אמריקאי או טימטום או מין חראקירי כזה, מין גישה של איבוד עצמי - אני לא יודע מה הסיבה, אבל אני יודע מה העובדה ואני יודע מה התוצאה.

צבי יעקבזון: התוצאה היא שהם פועלים בריש גלי, הם לא חוששים ממאומה והם מצליחים.

צבי יעקבזון: ראינו את התמונות, שמענו את הקולות ואנחנו קוראים את העיתונות ומכירים את השטח.

צבי יעקבזון: יש לנו בעיה בבסיס והבעיה הזאת מגולגלת לפתחם של חברי הכנסת, כי מי שמחוקק חוקים במדינת ישראל זו הכנסת וחברי הכנסת הם אלה שישבו פה, מהרב דרוקמן וליצמן וחבר-הכנסת אזולאי ופרוש.

צבי יעקבזון: כאן יש גם ליקוי חמור.

צבי יעקבזון: למה לא מחוקקים בכנסת חוק שאוסר לגזול, לגרוע נתחים מהעם היהודי.

צבי יעקבזון: אין חוק כזה.

צבי יעקבזון: היום החוק מתיר לצוד נפשות נקודה.

צבי יעקבזון: יושב פה נציג המשטרה והוא אומר לכם דברים ברורים.

צבי יעקבזון: הוא אומר: מה אתם רוצים?

צבי יעקבזון: מותר להטיף, מותר לצוד נפשות.

צבי יעקבזון: עד כאן אין לי מה לעשות ועד כאן אני לא יכול לעשות מאומה, לא טיפלתי ואני לא חבר כנסת.

צבי יעקבזון: אבל אמרנו שאסור לשדל בכסף ואסור לפתות ילדים.

צבי יעקבזון: את זה אומר נציג המשטרה, שזה אסור על פי חוק.

צבי יעקבזון: אומר ברוך מעוז: אנחנו לא עושים את זה.

צבי יעקבזון: לכאורה אומרת הקלטת שהם כן עושים את זה, אבל אני לא חוקר.

צבי יעקבזון: אבל אני יודע, לדוגמה, שהמשטרה באמת טיפלה במקרה אחד של קטין ששידלו אותו להמיר את דתו וזו עבירה, הוא אישר את הפרטים.

צבי יעקבזון: התיק נסגר מחוסר ראיות.

צבי יעקבזון: מה זה חוסר ראיות?

צבי יעקבזון: האבא שלו אמר:

צבי יעקבזון: אני לא מוכן שהוא ישתתף במיסדר זיהוי.

צבי יעקבזון: תארו לכם שאותו ילד היה קורבן למעשה מגונה.

צבי יעקבזון: אם הילד הזה היה מותקף על ידי סוטה, המשטרה היתה מסתפקת בעובדה שהאבא מסרב שהוא ישתתף במיסדר זיהוי והיתה אומרת שהתיק נסגר מחוסר ראיות?

צבי יעקבזון: לא.

צבי יעקבזון: המשטרה היתה מאלצת את האבא, משכנעת אותו.

צבי יעקבזון: אם לא המשטרה אז הפרקליטות ואולי אפילו זו עבירה על החוק.

צבי יעקבזון: נדמה לי שמי שמעלים מידע, כל שכן מסתיר מידע, כל שכן אונס ילד לא לחשוף מידע זו עבירה על החוק.

צבי יעקבזון: אבל מיסיון, שום דבר, התיק נסגר מחוסר ראיות.

צבי יעקבזון: אני מעדיף לא להתפרס.

צבי יעקבזון: קחו נקודתית.

צבי יעקבזון: אני לא חושב שהוא יכחיש את המקרה הזה.

צבי יעקבזון: המקרה היה ב1997-, האבא סירב.

צבי יעקבזון: אולי האבא בעצמו כבר נפל שבי בידי המשיחיים, אני לא יודע, אבל העובדות בדוקות והמשטרה סגרה את התיק מחוסר ראיות.

צבי יעקבזון: אני רוצה לומר שמעבר לזה שהחוק לקוי מעיקרו ומתיר להרוס בית, ומעבר לזה שיש הנחיה של היועץ המשפטי לממשלה שאומרת שבשלושה מקרים אסור למשטרה לפתוח בחקירה ללא אישורו המוקדם: ראש ממשלה, שופט ומיסיונר - בלחץ מסויים זה שונה באישור פרקליט מחוז - אנחנו שואלים את היועץ המשפטי: למה?

צבי יעקבזון: עכשיו אני מדבר במסגרת החוק הקיים, אני לא מדבר עכשיו כחרדי שכואב לו הכל, אני מדבר עכשיו כשומר חוק ובמסגרת החוק הקיים יש חשד שאדם עבר עבירה על החוק - למה במקרה הזה שוטר צריך לקבל אישור מהיועץ המשפטי לממשלה, שזה כבר מלכתחילה מכניס את השוטר לאיזה מין סד.

דוד אזולאי: יש לך תשובה - ארצות הברית.

צבי יעקבזון: עכשיו אני רוצה ללכת יותר רחוק.

צבי יעקבזון: בואו נדבר במסגרת הקיימת, במיגבלות הקיימות ובמיתחם הצר מאוד שבזה אפשר לפעול נגד מיסיונר.

צבי יעקבזון: כותרת בעיתון "ירושלים": "אם תתנצרו תקבלו 500 שקל בחודש".

צבי יעקבזון: אנחנו יודעים היום שכתבות בעיתונים מובילים לחקירות, למעצרים ולפשיטות בשיתוף עיתונאים.

צבי יעקבזון: הנה: רשת מיסיונרית מציעה תשלום חודשי לצעירים.

צבי יעקבזון: אז יש לנו פה שני מרכיבים: צעירים ו500- שקל.

צבי יעקבזון: בשעתו, כשהיה לי ויכוח עם חריש ואחרי זה עם רובינשטיין וטענתי לקלות הבלתי נסבלת של היחס כלפי המיסיון או ציד הנפשות, הוא אמר לי: אתה יודע מה, תתפוס מקרה קונקרטי של חשד לפיתוי כספי או כל טובת הנאה ואז תראה את גלגלי השיניים של שלטון החוק.

צבי יעקבזון: פעם אחת למען יראו וייראו.

צבי יעקבזון: גילגלתי את הנסיון לפתחו של רובינשטיין וכתבתי לו: "רביץ שאל שאילתה: בעיתון "ירושלים" פורסמה כתבת תחקיר - - - אם תתנצרו תקבלו 500 שקל.

צבי יעקבזון: האם נפתחה חקירה בנושא?

צבי יעקבזון: התשובה של קהלני: בדקתי את הנושא עם מפקד מחוז ירושלים, אין שום תלונה".

צבי יעקבזון: אני התלוננתי.

דוד אזולאי: השר לביטחון פנים של מדינת ישראל אומר כך בכנסת?

צבי יעקבזון: זו התשובה שהוא מקבל ממפקד המחוז: "בדקתי את הנושא עם מפקד מחוז ירושלים ונמסר לי כי בבדיקה שנערכה על ידי קצין אגף החקירות של מחוז ירושלים לא נמצאה כל תלונה או טיפול אחר באף מתחנות המחוז בנושא השאילתה".

צבי יעקבזון: שואל חבר-הכנסת יצחק סבן את שר המשפטים: ב1- ביולי 1997 התלונן צבי יעקבזון.

צבי יעקבזון: הוא לא מסביר איך קהלני ענה אחרת.

צבי יעקבזון: אבל מה התשובה של ביילין?

צבי יעקבזון: "בתאריך 24 ביולי הורתה פרקליטת המדינה למשטרה לפתוח בחקירה.

צבי יעקבזון: לאחרונה נמסר לפרקליטות על ידי המשטרה כי תיקי החקירה הנ"ל נסגרו מחוסר ראיות".

צבי יעקבזון: אני לא יודע מה חוסר הראיות, אני לא יודע את מי חקרו.

צבי יעקבזון: עוד דוגמה אחת מעיתון "הארץ".

צבי יעקבזון: קובי מכפר שלם אומר: הגיעו אלינו עשרות פניות ממשפחות ששליחים נוצרים ניסו לשדל אותם לאמונתם.

צבי יעקבזון: הם פנו במיוחד למשפחות במצוקה והציעו סיוע בסילוק חובות, עזרה לילדים, סופי שבוע.

צבי יעקבזון: קובי ציין שאלה שפנו אליו מתנגדים לפעילות הנוצרית, אבל ידוע לו על משפחות שהסכימו להשתתף בפעילויות עליהן מתנוסס שלט "יהודים משיחיים".

צבי יעקבזון: יש עדויות דומות מבאר-שבע.

צבי יעקבזון: התלוננתי וציינתי: יש לכם את עיתון "הארץ", יש לכם את עיתון "תל-אביב" והפעם יש מרכיבים של מתן טובת הנאה וזו עבירה פלילית.

צבי יעקבזון: המכתב עבר לראש אגף החקירות.

צבי יעקבזון: בתשובת ביניים נאמר: בתחנת המשטרה בבאר-שבע נפתח חומר חקירה.

צבי יעקבזון: הורינו ליחידות המשטרה באזור באר-שבע ויפו לאסוף חומר.

צבי יעקבזון: לגבי הכתבה בעיתון "תל-אביב" אין ראיה מספקת.

צבי יעקבזון: תשובה אחרונה: הבירור המשטרתי העלה שהיה ניסיון התקשרות אחד ללא הצלחה וללא המשך ולכן הנושא נגנז.

צבי יעקבזון: רק עבירה אחת היתה אז הנושא נגנז.

צבי יעקבזון: אני מביא לכם דוגמה אחרונה, עוד מקרה חמור ביותר.

צבי יעקבזון: היתה כתבה בעיתון: הכנסיה הבטיחה למחוסרת הדיור ולילדיה קורת גג ותמיכה כספית אם יתנצרו - מרסל דבואה.

צבי יעקבזון: הגשתי תלונה נגד מרסל דבואה.

צבי יעקבזון: אתם צריכים לדעת שאם המיסיונרים חסינים אז מרסל דבואה הוא האבא של החסינים.

צבי יעקבזון: הוא חבר, הוא מרושת, הוא סלבריטי.

צבי יעקבזון: שר המשטרה הודיע שהנושא שייך לפרקליטות והוא מטופל בפרקליטות.

צבי יעקבזון: שר המשפטים הודיע שהנושא שייך למשטרה והוא מטופל במשטרה.

צבי יעקבזון: שר אחד לא יודע מהשני.

צבי יעקבזון: שר המשטרה שחל אומר: "תיק החקירה הועבר לפרקליטות והיא שתקבע אם להגיש כתבי אישום".

צבי יעקבזון: אומר ליבאי: "העבירה עליה הוגשה התלונה הינה מסוג העבירות המטופלות על ידי התביעה המשטרתית.

צבי יעקבזון: תשובה לשאילתה זו היא בתחום משרד המשטרה".

צבי יעקבזון: שניהם בסמיכות זמן.

צבי יעקבזון: פשוט לא ייאמן הזלזול הבלתי נסבל.

דוד אזולאי: כך עובדים על חברי הכנסת.

יוסף כהן: יורשה לי לומר כמה מלים, כי כאן מערבים מין בשאינו מינו וצריך להעמיד דברים על דיוקם.

צבי יעקבזון: בינתיים אני מדבר כל הזמן על אותו דבר, על הוכחה לכאורה של עבירה על פי החוק הקיים ו"מריחה" מוחלטת לא לכאורה.

צבי יעקבזון: תקשיבו מה היה סוף הסיפור.

צבי יעקבזון: תשובת שר המשטרה סופית ומוחלטת: "כל המעורבים בפרשה נחקרו.

צבי יעקבזון: החקירה העלתה שהאשה לא התכוונה להמיר את דתה אלא התכוונה להפעיל לחץ על משרד השיכון כדי לקבל דירה".

צבי יעקבזון: המיסיונרים הציעו דירה, הציעו כסף, אבל הוא אומר שהאשה "עבדה" עליהם.

צבי יעקבזון: היא רצתה ללחוץ על משרד השיכון.

צבי יעקבזון: לכן התיק נסגר.

צבי יעקבזון: מה זה נוגע?

צבי יעקבזון: כל סוכן משטרתי שמוכר סמים או קונה סמים, לא מתיימר לקנות אותם באמת, הוא רק רוצה לתפוס את העבריין.

צבי יעקבזון: העבריין נמצא פה, רק בגלל שהאשה "עבדה" עליהם ולא התכוונה באמת להתנצר התיק נסגר.

צבי יעקבזון: שלושת המקרים האלה, שיש בהם חשד כמעט ברור של מתן הטבה כספית, עבירה על פי החוק הקיים, התיקים בהם נסגרו.

צבי יעקבזון: אחד, כי רק היה מקרה אחד, הוא כותב.

צבי יעקבזון: מקרה שני, בגלל שהאשה לא התכוונה.

צבי יעקבזון: מקרה שלישית, מחוסר ראיות שאני לא יודע מהו חוסר הראיות.

צבי יעקבזון: זה מה שאני רוצה להגיד לכם על משטרת ישראל בשיתוף הפרקליטות.

דוד אזולאי: תודה רבה, צביקה.

דוד אזולאי: היית מאוד מרתק, אני חייב לציין את זה.

דוד אזולאי: היום למדתי איך השרים עובדים עלינו במליאה.

צבי יעקבזון: עובדים עליהם.

צבי יעקבזון: קהלני הקפיד תמיד להגיד: להלן מה שאמר לי מפקד המחוז.

דוד אזולאי: כך הוא מסיר מעצמו כל אחריות.

דוד אזולאי: דניאל יהב, בבקשה.

דניאל יהב: לפני שישה חודשים הושלכו שלושה בקבוקי תבערה בשעה שלוש לפנות בוקר על משפחה שנמנית על חברי הקהילה שלנו.

דניאל יהב: היא גרה במגדל, משפחה עם שמונה ילדים.

דניאל יהב: בנס הבית לא נדלק, בנס המשפחה שמעה את הקול, התעוררו בזמן וכיבו את האש.

דניאל יהב: אבל אם הניסיון הזה לרצח היה מצליח, היו מתפרסמות כותרות פה ובכל העולם על משפחה יהודית שנשרפה למוות בגלל האמונה שלהם במשיח ישוע.

דוד אזולאי: מי עשה את זה, אתה יודע?

דניאל יהב: הוגשה תלונה והמשטרה חוקרת.

דוד אזולאי: הצבעת על חשודים?

דניאל יהב: כן.

דניאל יהב: זה לא מקרה ראשון של התנכלות נגד המשפחה הזאת וזה גם לא מקרה ראשון בטבריה.

דניאל יהב: היו כארבעה מקרי הצתה נגד חברי הקהילה שלנו, חיתוך של צמיגי מכוניות ועוד דברים כהנה וכהנה שלא אפרט אותם כרגע.

דניאל יהב: אני ישראלי, אני צבר, אני בן למשפחת ניצולי שואה.

דניאל יהב: אני אוהב את העם שלי.

דניאל יהב: אני הייתי באושוויץ.

אהרון זלטקין: אבל אתה לא יהודי, נכון?

דניאל יהב: אני יהודי.

אהרון זלטקין: על פי ההלכה אתה לא יהודי.

דניאל יהב: אני אוהב את העם שלי, אני אוהב את המדינה שלי.

דניאל יהב: אני קצין בצבא, מתוך שיכנוע עמוק אני ציוני.

דניאל יהב: ישבתי על במה אחת עם זלמן שובל בגרמניה בחגיגות חמישים למדינת ישראל, מול קהל של מאות נוצרים ציוניים, אוהבי ישראל, יחד עם שגריר ישראל בגרמניה.

דניאל יהב: היו"ר דוד אזולאי: כל זה מתיר לך להטביל יהודים לנצרות?

דניאל יהב: אני רואה את עצמי כאזרח מדינת ישראל, מדינה דמוקרטית.

דניאל יהב: אני מאמין בכל לבי שישוע הוא המשיח.

דניאל יהב: זו זכותי בינתיים.

דניאל יהב: אבל אם החוקים ישתנו יישפך דם, דם של "יהודים משיחיים".

דניאל יהב: מאיר פרוש: זה איום.

דניאל יהב: לא איום.

דניאל יהב: דם של "יהודים משיחיים".

דניאל יהב: היו נסיונות לרצח.

דניאל יהב: זה מתועד.

דניאל יהב: אלה דברים שקרו.

דניאל יהב: אני מזהיר ומתריע.

דניאל יהב: אני גדלתי על ברכי הסיפורים של אבא שלי, איך התנהגו הגויים, להבדיל אלפי הבדלות מאתנו פה, איך הם התייחסו אלי, לאבא שלי, לסבא שלי כבני משפחה יהודית.

דניאל יהב: איך פירסמו בעיתונים כתבות שקריות, איך הציגו תעמולה ששטפה את המוח של מיליוני אנשים, עד כדי כך שאנים תרבותיים גרמו למוות של 6 מיליון מבני עמי.

דניאל יהב: אני עומד פה היום, למרות שאני יודע שאני נמצא בגוב האריות - - -

דוד אזולאי: אני חושב שבסך הכל עד עכשיו גם אתה וגם חבריך קיבלתם זכות דיבור.

דוד אזולאי: אני שומר על זכות הדיבור שלכם.

דוד אזולאי: אני מבקש שתחזור בך ממה שאמרת עכשיו.

דוד אזולאי: עם כל הכבוד לך, אף אחד לא ניסה להפריע לך, אני לא נותן לאף אחד שיפריע לך, אז תחזור בך ממה שאמרת.

ברוך מעוז: אבל לי הפריעו, כבוד היושב-ראש.

דוד אזולאי: אני חושב שהגנתי גם עליך.

דוד אזולאי: נתתי לך זכות דיבור ואני אתן פה לכולם זכות דיבור.

ברוך מעוז: לא נתת לי אפילו לגמור.

דוד אזולאי: אתה אמרת שסיימת.

דוד אזולאי: אני לא אפסיק בן-אדם באמצע הדיבור.

דוד אזולאי: אנא ממך, אל תגיד דברים שלא היו.

דניאל יהב: אדוני היושב-ראש, אני בסך הכל רוצה להתריע.

דניאל יהב: אני קול קורא במדבר, קול קטן ואני רק רוצה להתריע.

דניאל יהב: אני מאמין מזדהה ומבין את הקנאה.

דניאל יהב: אני קנאי לעם היהודי.

דניאל יהב: הבוקר כשנסעתי לירושלים היו לי דמעות בעיניים כששמעתי שמפנים מקומות.

זאב שטיגליץ: מה זה קשור?

דניאל יהב: זה קשור בכך שאני מבין את הצד שלכם.

זאב שטיגליץ: במפעל אלקטרוניקס שאתה אחד ממנהליו, תן למשטרה לחשוף, שיחקרו את העובדים מה קורה שם בפיתוי בכסף.

דוד אזולאי: בואו לא נסיט את הדיון מן העיקר.

דניאל יהב: בתור מנכ"ל אלקטרוניקס העסקתי פועלים דתיים.

דניאל יהב: המזכירה שלי היתה מבית דתי.

דניאל יהב: אנחנו קלטנו עלייה וזכינו לפרס קפלן על התרומה שלנו למדינת ישראל.

דניאל יהב: אני שירתתי ארבע שנים בצבא.

דניאל יהב: אני קצין, כמו שאמרתי.

דניאל יהב: אני נותן את חלקי למדינה.

דניאל יהב: מותר לי להאמין ומותר לי לפעול על פי אמונתי במסגרת החוק כפי שהוא היום.

דניאל יהב: אני לא עובר על החוק כשאני מטביל בן-אדם שהגיע לשיכנוע עמוק שישוע הוא המשיח.

דניאל יהב: אני לא עובר על החוק, מותר לי לעשות את זה.

משה לחובר: שילמתם כסף.

דניאל יהב: לא שילמנו כסף.

דניאל יהב: אם היינו משלמים כסף אפשר היה להגיש תביעות, התביעות האלה היו נבדקות והיינו נמצאים אשמים.

משה לחובר: מה ההיתממות הזאת?

משה לחובר: אתה יודע שאתם משלמים כסף.

דניאל יהב: אני עומד פה בפני חברי כנסת נכבדים, אני שופך את לבי, אני לא מיתמם.

דניאל יהב: אני עומד מאחורי מה שאני אומר.

דניאל יהב: אני לא אחזור מהאמונה שלי שישוע הוא המשיח, גם אם אצטרך לשלם בחיים שלי על כך.

דוד אזולאי: אלכס הרטובסקי, בבקשה.

אלכס הרטובסקי: גם אני בן של ניצולי שואה, שוטר לשעבר ומשרת בצבא.

אלכס הרטובסקי: כך שלא מדברים פה על צבא ודברים אחרים.

אלכס הרטובסקי: אני מבקש גם להפריד בין נוצרים לבין הכתות המיסיונריות.

אלכס הרטובסקי: אנחנו לא נגד נוצרים.

אלכס הרטובסקי: "יד לאחים" חס ושלום לא נגד נוצרים.

אלכס הרטובסקי: אנחנו נגד "יהודים משיחיים" ו"עדי השם".

אלכס הרטובסקי: חבל שחבר-הכנסת יולי אדלשטיין הלך.

אלכס הרטובסקי: מדובר פה על המרת דת המונית של עולי רוסיה יהודים שבאו בעשר השנים האחרונות.

אלכס הרטובסקי: הקהילות האלה הכפילו ושילשו את עצמם על ידי יהודים תמימים, עולי רוסיה ששבעים שנה היו מנותקים.

אלכס הרטובסקי: יושב פה משה וייסמן מחיפה, ששמונה שנים ישב בבית סוהר ברוסיה בגלל שהוא יהודי ציוני.

אלכס הרטובסקי: הוא ישב ושפך את דמו, ועכשיו כשהוא בא לפה באים למשפחה שלו ומציעים לה להאמין בישוע המשיח, כשההורים שלהם נטבחו בגטו.

אלכס הרטובסקי: אתה אומר שאתה לא מטיף לגברת ורד יצחקי.

אלכס הרטובסקי: באיזה גיל היא הצטרפה לקהילה?

אלכס הרטובסקי: בגיל 16 או 15 אם אני לא טועה.

אלכס הרטובסקי: דיברתי איתה והיא אמרה לי שהיא מטבריה.

דניאל יהב: זה לא נכון, זה שקר.

דניאל יהב: אלכס הרטובסקי: ברוך מעוז אמר שהוא מייצג פה את "היהודים המשיחיים".

דניאל יהב: הוא בעצמו כותב שהוא בפטיסט.

דניאל יהב: מה הקשר שלו ל"יהודים המשיחיים" אני לא יודע.

זאב שטיגליץ: הבפטיסטים תומכים בכסף.

אלכס הרטובסקי: הוא בעצמו אומר בהרצאות שלו שצריכים להפריד אותנו מהמסורת היהודית.

אלכס הרטובסקי: הטבלות - שלוש פעמים בשבוע הטבלות של יהודים במדינה היהודית.

אלכס הרטובסקי: אני לא מדבר על חוק.

אלכס הרטובסקי: למה אני עליתי לפה?

אלכס הרטובסקי: כדי להציל את עצמי, את שלושת ילדיי, את אשתי מדבר פשוט, להיות יהודי בארצו.

אלכס הרטובסקי: בחוף הים בתל-אביב ליד בית אצ"ל כל שבת בשעה שתיים מחלקים אוכל בחינם.

אלכס הרטובסקי: קיבלתי מכתב שמשבחים את הקהילה של אבי מזרחי מגלי דוגית, פרישמן.

אלכס הרטובסקי: כתוב שם: קפה חינם, אווירה נעימה.

אלכס הרטובסקי: חיילים וחיילות מבקרים שם באופן תמידי.

אלכס הרטובסקי: מיסיונרים בוודאי.

אלכס הרטובסקי: מחלקים אוכל לעניים מסכנים.

אלכס הרטובסקי: בקשר לחוק, אני פה באמת רוצה לפנות לחברי הכנסת הדתיים.

מאיר פרוש: זה לא נושא דתי, זו שאלה של העם היהודי.

דוד אזולאי: אני רק רוצה שתדע שהחוק הזה הוגש בזמנו על ידי חברי כנסת דתיים ולא דתיים.

אלכס הרטובסקי: הוא נכשל על ידי נתניהו.

אלכס הרטובסקי: חייבים להעביר את החוק, כי אנחנו יהודים ויהודים חילוניים גם יבינו אותנו.

אלכס הרטובסקי: אנחנו מגנים אלימות.

אלכס הרטובסקי: אני לא יכול להיות אחראי על מטורפים שנמצאים פה.

אלכס הרטובסקי: אני רק אומר ש"יד לאחים" אין לו יד במקרים האלה.

אלכס הרטובסקי: הגשנו כמה תלונות.

אלכס הרטובסקי: יש לכם חומר על אדם שאיים עלי ברצח.

אלכס הרטובסקי: שכרתי חברה פרטית.

אלכס הרטובסקי: גרוזינים מכת "עדי השם" איימו עלי.

אלכס הרטובסקי: היו טלפונים.

אלכס הרטובסקי: הגשתי תלונה.

אלכס הרטובסקי: הוכרחתי להגיש קובלנה פרטית מכספי.

אלכס הרטובסקי: זה לא הגיע לבית משפט.

אלכס הרטובסקי: הרבה אנשים "יהודים משיחיים" מגיעים לפה באופן בלתי חוקי, כי חוק השבות אומר שיהודי שהמיר את דתו הוא לא יכול להגיע לפה.

דוד אזולאי: תודה רבה לך.

דוד אזולאי: חבר-הכנסת ליצמן, בבקשה.

יעקב ליצמן: אני רוצה לחלק את דבריי לשניים.

יעקב ליצמן: אני לא יודע מה זה תשלום או לא תשלום, אבל שיסבירו לי המיסיונרים האלה מה זה קמחא דפסחא, זה כסף לא כסף?

יעקב ליצמן: מתנות לא מתנות?

יעקב ליצמן: זו עבירה על החוק, לא עבירה על החוק?

יעקב ליצמן: הכי גרוע הוא מה ששמענו על המשטרה וקיבלתי את זה גם כתשובה לשאילתה בשבוע שעבר לשר לביטחון פנים.

יעקב ליצמן: המשטרה לא אוכפת חוקים דתיים.

יעקב ליצמן: שאלתי ספציפית על חוק המיסיון, מגוחך כמה תיקים נפתחו בעשר השנים האחרונות.

יעקב ליצמן: היום שמענו את ההסבר.

יעקב ליצמן: שמענו שהדוד סם, קלינטון התערב.

יעקב ליצמן: יש לחץ מנוצרים בעולם.

יעקב ליצמן: פתאום אני מתחיל להבין שזה קשור להסכם וויי.

יעקב ליצמן: אז יש לנו עסק לא עם המיסיונרים האלה אלא עם ממשלת ארצות-הברית.

יעקב ליצמן: בגלל זה המשטרה מסרבת לפתוח תיקים ומתעלמת מכל הדברים.

יעקב ליצמן: זו לא אוזלת יד, זו פשוט שיטה.

יעקב ליצמן: הגרוע בכל הסיפור הזה הוא שהמשטרה לא רק שהיא לא עושה כלום נגד המיסיונרים בגלל הדוד סם, היא צריכה לטפל ביהודים שמפגינים.

יעקב ליצמן: הם אשמים.

יעקב ליצמן: ההפגנה זה המעשה הפלילי, לא זה שהוא מכניס בקמחא דפסחא כל מיני אמונות טפלות שלהם.

יעקב ליצמן: אם צריך להגיש חוק צריך למחוק את המלה "יהודי".

יעקב ליצמן: אני בטוח שמר דניאל יהב, עם כל זה שהוא יהודי, פטריוט, הוא בכה בבוקר, דמעות פנינים, אני בטוח שאבא שלו מתבייש בו.

דוד אזולאי: תודה רבה.

דוד אזולאי: חבר-הכנסת הרב יצחק סבן, בבקשה.

יצחק סבן: לפני כשנה, ביום שישי אחד קיבלנו אינפורמציה בבאר-שבע על ידי הרב הראשי של העיר שהולכת להיות טבילה באחד המקומות בעיר בבאר-שבע.

יצחק סבן: נתבקשנו כולם, כל הציבור הדתי לבוא להפגנה לפני הכנסיה, לפני המקום הזה.

יצחק סבן: אני אומר לכם, אני נולדתי 150 מטר מהמקום ולא ידעתי שקורים שם דברים כאלה.

יצחק סבן: וכך היה.

יצחק סבן: ביום שבת בבוקר התאספו שם כ600-700- מהציבור הדתי, וסיפרו לנו שהולכים להגיע אוטובוסים מלאים עם אנשים.

יצחק סבן: הגענו לשם בשעה תשע וחצי-עשר בבוקר.

יצחק סבן: כשנודע להם שהולכת להיות הפגנה, הם החזירו את האוטובוסים.

יצחק סבן: אבל בכל זאת פגשנו שם עשרות משפחות שבאו לעבור את הטקס הזה, ביניהם היו המון ילדים.

יצחק סבן: היה ממש עצוב לנו, היה קשה לנו לראות את התופעה הזאת.

יצחק סבן: זכינו באותה שבת שביטלנו את כל הטקס הזה וכולם התפזרו ועזבו את המקום.

יצחק סבן: הוגשה תלונה למשטרה במוצאי שבת ואנחנו יודעים שלא נעשה שום דבר.

דוד אזולאי: מי הגיש תלונה?

דוד אזולאי: אני מבקש שתבדוק את זה ותגיש אלי את התלונה.

דוד אזולאי: אני רוצה להגיש את כל החומר הזה בצורה מרוכזת למשטרה.

יצחק סבן: הוגשה תלונה למשטרה.

יצחק סבן: ראינו את התופעה הזאת.

יצחק סבן: מאותו רגע, הרב הראשי של באר-שבע לקח על עצמו את המחאה הגדולה.

יצחק סבן: עשינו שם ערב גדול מאוד.

יצחק סבן: הגיעו אלפים לערב הזה שהיה מחאה גדולה מאוד לדבר הזה.

יצחק סבן: אחת הטענות היא שהכנסת פה לא מחוקקת את החוקים המספיקים על מנת למגר את התופעה, וזה תפקידנו.

דוד אזולאי: תודה רבה לחבר-הכנסת יצחק סבן.

דוד אזולאי: נציג המשטרה, תשובות קצרות על דברי צביקה יעקבזון.

יוסף כהן: קודם כל, יורשה לי להעיר הערה לגבי דברי חבר-הכנסת הרב ליצמן.

יוסף כהן: מה שהוא עשה זו פרשנות לא נכונה של דבריי ואני חייב למחות על כך.

יוסף כהן: כל מה שאמרתי הוא שהמימשל האמריקאי מתעניין באלימות שננקטת כלפי כתות דתיות שנמצאות כאן בארץ.

יוסף כהן: אני חושב, כאיש אכיפת החוק, שהתעניינות כזאת היא לא השפעה פסולה על המשטרה.

יעקב ליצמן: זה נקרא לחץ מתון פיזי.

מאיר פרוש: למה לא מתעניינים למשל כשפוגעים ביהודים דתיים?

יוסף כהן: כי בארצות הברית רוב המימשל האמריקאי הוא נוצרי, מטבע הדברים.

יוסף כהן: אני רוצה להתייחס בקצרה למקרים שהציג מר יעקבזון.

יוסף כהן: עצם העובדה שמר יעקבזון הצליח לדלות מחמש השנים האחרונות רק שלושה מקרים שהוא יכול להציף ולהציג אותם, זה מעיד על כך שהתופעה היא לא עד כדי כך בלתי מטופלת על ידי המשטרה כמו שמר יעקבזון ניסה להציג.

יוסף כהן: אני רק רוצה להעיר לסיום, שההשוואה בין ניסיון לפתות קטין להמיר את דתו לבין מעשה מגונה או אונס בקטין, היא השוואה שאיננה במקומה.

יוסף כהן: גם החוק במדינת ישראל לא רואה את העבירות האלה באותו סדר גודל.

צבי יעקבזון: זו הבעיה.

יוסף כהן: העונש על אונס קטין הוא עשרים או עשרים וחמש שנות מאסר.

יוסף כהן: העונש על המרת דתו של קטין הוא שישה חודשי מאסר, לפי מה שאני רואה כאן או 50 אלף לירות בערכם כיום.

יוסף כהן: לכן, אל לכם לבוא ולגלגל את סדרי החשיבות לפתחנו.

דוד אזולאי: תודה רבה.

דוד אזולאי: חבר-הכנסת הרב דרוקמן, בבקשה.

חיים דרוקמן: אני רוצה לומר, בעקבות דברים ששמעתי פה, שאם בשואה השמידו אותנו פיזית, המיסיון משמיד אותנו רוחנית.

חיים דרוקמן: זה המשך של שואה.

חיים דרוקמן: זו התקוממות נגד שואה רוחנית.

חיים דרוקמן: אנחנו לא מדברים נגד אנשים שהם נוצרים, אנחנו מדברים נגד מיסיונרים שרוצים להמיט שואה על העם היהודי.

חיים דרוקמן: נגד זה יש לנו זכות מלאה להתקומם, ומן הראוי באמת שהכנסת תחוקק חוק נגד המיסיון.

חיים דרוקמן: זה לא עניין דתי, זה עניין לאומי ממדרגה ראשונה.

חיים דרוקמן: זו נקודה ראשונה.

חיים דרוקמן: נקודה שנייה, גם לפי החוק הקיים צריך למצות את הכל כדי להגיש תלונות ולתבוע שאכן התלונות תיחקרנה ואנשים יבואו על עונשם.

חיים דרוקמן: הדבר האחרון שאני רוצה להגיד, והוא כבר נאמר קודם, כמובן שאני מתנגד לכל אלימות שהיא.

חיים דרוקמן: אם יש מטורפים, צריך לטפל בהם, אבל שלא יגידו שמלחמה נגד המיסיון כרוכה באלימות.

דוד אזולאי: תודה רבה לרב דרוקמן.

דוד אזולאי: חבר-הכנסת הרב גפני, בבקשה.

משה גפני: לא השתתפתי לצערי בכל הדיון, אבל אני רוצה לספר לחברי הוועדה ולאורחים שחבר-הכנסת לשעבר זווילי, שהיה מזכ"ל מפלגת העבודה, הגיש הצעת חוק מינימלית יחד אתי.

משה גפני: הוא גם הציג אותה במליאת הכנסת והיא התקבלה בקריאה טרומית.

משה גפני: ההצעה בעצם באה לסתום פרצה בעקבות ההתפתחות הטכנולוגית של העברת מסרים דרך כל מיני כלי תקשורת שבעבר לא היו קיימים.

משה גפני: ההצעה באה למנוע את הפעילות המיסיונרית דרך התקשורת הזאת.

משה גפני: אני רוצה לספר לחברי הוועדה מה שקרה.

משה גפני: כל השגרירויות מכל העולם הפעילו, לא לחץ פיזי מתון אלא לחץ אמיתי מוחלט עם כלי התקשורת בעולם.

משה גפני: הם פנו לראש הממשלה, הם פנו לשר החוץ, הם פנו לשרים בממשלה, שרים שהייתי מגדיר אותם מסורתיים.

משה גפני: הם אמרו לי שאנחנו חייבים להסיר את החוק הזה.

משה גפני: שאלתי אותם: מדוע?

משה גפני: הרי החוק במדינת ישראל אוסר פעילות מיסיונרית.

משה גפני: הם אמרו: לא, על פי החוק שלכם אסור לנוצרי להחזיק את הברית החדשה במדינת ישראל.

משה גפני: אני שואל אותם: איפה כתוב דבר כזה בחוק?

משה גפני: כלי התקשורת בכל העולם פנו אלי ואמרו: איך מדינת ישראל הופכת להיות מדינה פונדמנטליסטית שלא מאפשרת לנוצרים להחזיק את הברית החדשה.

משה גפני: ראש הממשלה והשרים הבכירים ביותר הפעילו עלינו לחץ בעקבות פניות מהשגרירויות כולל שגרירות ארצות-הברית, כולל שגרירויות באירופה.

משה גפני: שגרירויות מכל העולם פנו למנוע את זה.

משה גפני: אנחנו מדינה פתוחה לכל.

משה גפני: אנחנו מדינה שיש בה חופש דת מוחלט לכל מי שהוא בן דת אחרת וכמובן מי שהוא יהודי.

משה גפני: הם באים לפה לעשות את מה שלא עשו לנו באירופה ורוצים פשוט להשמיד כאן

משה גפני: במדינת ישראל את העם היהודי.

משה גפני: הרי מה עושים המיסיונרים?

משה גפני: הם באים ורוצים לקחת מי שהוא יהודי.

משה גפני: אנחנו לא מבקשים מנוצרי להיות יהודי.

משה גפני: אנחנו נותנים לנוצרים כאן בארץ את כל מה שהם מבקשים בנושא דתם.

קריאה: הם מקבלים תקציבים.

משה גפני: הם מקבלים הכל.

משה גפני: הרי אנחנו מדינה פתוחה לכל הדתות.

משה גפני: הם מבקשים לקחת את העם היהודי ולהפוך אותו לנוצרי.

משה גפני: זה לא נוגע בכלל לנושא הדתי.

משה גפני: זו המטרה האחת והיחידה, אין מטרה אחרת.

משה גפני: יושב פה נציג המשטרה, עם כל הכבוד, ומתחיל להסביר לנו פרשנות בנושא החוק.

משה גפני: הרי כשהקודמים לנו חוקקו את החוק, הם לא רצו ללכת באופן דרסטי, אבל הם סמכו על המשטרה, כאוכפת חוק, שהיא תתייחס לעניין הזה במלוא הרצינות.

משה גפני: הרי הם רוצים לעשות פה שואה.

משה גפני: אם לא אנחנו, אנשי הציבור והפעילים, הרי המיסיונרים היו עושים את מה שהם רוצים, אנחנו כבר לא היינו מדינה יהודית.

משה גפני: בא נציג המשטרה ואומר: אנחנו מתייחסים אחרת.

משה גפני: אני אביא לך מקרים שהעונש בהם הוא רק שישה חודשי מאסר והמשטרה מטפלת בהם בכל הכוח.

משה גפני: למה?

משה גפני: מפני שהתקשורת מטפלת בזה ופה התקשורת לא נותנת לטפל בעניין בגלל הלחץ של מדינות העולם?

משה גפני: בשביל זה הקימו מדינה, כדי שאנחנו נהיה בני חסות של מדינות העולם?

משה גפני: בשביל זה עברנו את השואה האיומה, כדי לבוא למדינה ולהפוך לנוצרים?

משה גפני: הרי אנחנו נותנים להם את כל החופש האפשרי, שיתנו לנו גם לחיות.

דוד אזולאי: תודה רבה לרב גפני.

דוד אזולאי: הרב מאיר פרוש, בקצרה.

דוד אזולאי: בבקשה.

מאיר פרוש: קודם כל אני רוצה להציע לחבריי, בואו נקים לובי שיכלול את כל חברי הכנסת מכל הסיעות, נגד מה שעושים כאן במדינת ישראל.

משה גפני: ניאלץ לשבת אז עם טומי לפיד ביחד.

מאיר פרוש: בסדר.

מאיר פרוש: אני חושב שכולם צריכים להיכנס ללובי כדי לפעול נגד הדבר הזה.

חיים דרוקמן: אולי גם זו ברכה.

מאיר פרוש: דבר שני, המשטרה לא יכולה להתעלם ולבוא ולומר כאן שהיא מנסה וחוקרת ועושה את הדברים שמוטלים עליה במסגרת החוק.

מאיר פרוש: היעלה על הדעת שסתם אשה או נערה או נער יבואו ויטבלו את עצמם ללא סיבה מסויימת?

מאיר פרוש: האם המשטרה חוקרת?

מאיר פרוש: האם היא מנסה לבלוש, מנסה להכניס סוכנים בתוך הארגונים האלה כדי לבדוק מה קורה, מה פתאום אשה באה ורוצה לטבול את עצמה?

מאיר פרוש: מה קורה שנער או נערה באים לטבול את עצמם בעשרות כל שבוע?

מאיר פרוש: מדוע זה קורה?

מאיר פרוש: אולי זה צריך להדליק אצלכם נורה אדומה שבוודאי ובוודאי יש שם נסיונות של פיתוי עם מתן כסף וכל הדברים שאסורים לפי החוק.

מאיר פרוש: הרי לא יכול להיות מצב שאנשים באים לטבול את עצמם.

מאיר פרוש: מה רע להם כשהם יהודים רגילים, אם לא מישהו מפתה אותם בדרכים אסורות.

מאיר פרוש: לכן, אני מבקש מהמשטרה, את מה שמותר לכם לעשות תעשו, תשקיעו מאמצים.

מאיר פרוש: הרי אתם רואים שאנחנו הולכים לקראת שואה.

מאיר פרוש: אמר פה חבר-הכנסת הרב דרוקמן בצדק שהולכים לקראת שואה רוחנית.

מאיר פרוש: תשקיעו מאמצים.

מאיר פרוש: תראו אם לא עוברים על החוק.

מאיר פרוש: אני בטוח שהם עוברים על החוק.

דוד אזולאי: תודה רבה.

צבי יעקבזון: נציג הפרקליטות לא בא לפה.

דוד אזולאי: אנחנו הזמנו את נציג משרד המשפטים.

דוד אזולאי: הוא היה אמור להופיע פה, ואני אתייחס לכך בדברי הסיכום שלי.

דוד אזולאי: היות וזמננו תם, חברי הכנסת חייבים להיכנס למליאה, אני מתנצל בפני כל היושבים שביקשו רשות דיבור ולא יכולתי לתת להם בגלל קוצר הזמן.

דוד אזולאי: אני ניגש לסיכום.

דוד אזולאי: נדהמנו לשמוע מנציג המשטרה על התעניינות המימשל בארצות-הברית במיסיונרים הפועלים בישראל.

דוד אזולאי: המשטרה בפרט והמדינה בכלל לא יכולות להתעלם מהתעניינות זו של ארצות-הברית.

דוד אזולאי: הוועדה קוראת למשטרה לפעול ביד חזקה כנגד אותם מיסיונרים המטיפים להמרת דת.

דוד אזולאי: הוועדה תפעל לחקיקה ברורה בעניין ותפנה גם לממשלה ליזום חקיקה.

דוד אזולאי: הוועדה רואה בחומרה רבה את התערבותו של היועץ המשפטי לממשלה, שנתן הוראה לא לחקור מיסיונרים.

דוד אזולאי: הוועדה רואה בחומרה רבה את היעדרותו של נציג היועץ המשפטי לממשלה, שלא הופיע לוועדה על מנת להשיב לטענות.

דוד אזולאי: הוועדה קוראת למשטרה לחקור את כל ראשי הקהילות המשיחיות המיסיונריות על מנת לוודא איזו מהן מהווה סכנה לציבור ולאיזו מהן יש קשרים עם קבוצות המסוכנות לציבור.

דוד אזולאי: הוועדה קוראת לכל הגורמים המטפלים בתיירות שנת 2000 למנוע כל פעילות מיסיונרית של תיירים אלה.

דוד אזולאי: הוועדה מגנה כל אלימות ויש לפעול על פי החוק.

דוד אזולאי: תודה רבה, הישיבה נעולה.